qundao/data-zh-poetry huggingface dataset:
再和子育韵
作者：彭汝砺
朝代：宋

使者东来说契丹，翠舆却似上京还。绣旗铁甲兵三万，昨夜先朝木叶山。日夜归心折大刀，羔裘貂鼠岂无袍。利名毕竟拟何用，身世由来空自劳。玉立风生供奉班，少时绿发照行间。今时大半成霜雪，莫把青铜照面看。朔风吹雪著人寒，行尽千山复万山。旅思乡愁两无奈，不须诗债更相关。夜寒灯火照长宵，祇有尘编慰寂寥。南北可怜身汎汎，梦归亦苦路遥遥。
再和子育韵·其一
作者：彭汝砺
朝代：宋
体裁：七言绝句

使者东来说契丹，翠舆却似上京还。绣旗铁甲兵三万，昨夜先朝木叶山。
再和子育韵·其三
作者：彭汝砺
朝代：宋

玉立风生供奉班，少时绿发照行间。今时大半成霜雪，莫把青铜照面看。
再和子育韵·其三
作者：彭汝砺
朝代：宋

玉立风生供奉班，少时绿髮照行间。
今时大半成霜雪，莫把青铜照面看。
再和子育韵·其二
作者：彭汝砺
朝代：宋
体裁：七言绝句

日夜归心折大刀，羔裘貂鼠岂无袍。利名毕竟拟何用，身世由来空自劳。
再和子育韵·其五
作者：彭汝砺
朝代：宋

夜寒灯火照长宵，祇有尘编慰寂寥。南北可怜身汎汎，梦归亦苦路遥遥。
再和子育韵·其五
作者：彭汝砺
朝代：宋

夜寒灯火照长宵，祇有尘编慰寂寥。
南北可怜身泛泛，梦归亦苦路遥遥。
再和子育韵·其四
作者：彭汝砺
朝代：宋

朔风吹雪着人寒，行尽千山復万山。
旅思乡愁两无奈，不须诗债更相关。
再和子育韵·其四
作者：彭汝砺
朝代：宋

朔风吹雪著人寒，行尽千山复万山。旅思乡愁两无奈，不须诗债更相关。
再和彦常侍郎
作者：彭汝砺
朝代：宋

天上九重开禁闼，云间千步见修廊。
仙源水近漂花急，化国人闲爱日长。
较艺过旬窥锦绣，赋诗终日听韶章。
时沾好赐终何报，自许余忠老未忘。
再和彦常侍郎
作者：彭汝砺
朝代：宋

天上九重开禁闼，云间千步见修廊。仙源水近漂花急，化国人闲爱日长。较艺过旬窥锦绣，赋诗终日听韶章。时沾好赐终何报，自许馀忠老未忘。
再和景繁韵驰寄
作者：彭汝砺
朝代：宋

珠珠露缀青云叶，幕幕烟藏碧玉枝。频有好风惊独寐，故留明月照相思。
再和景繁韵驰寄
作者：彭汝砺
朝代：宋

珠珠露缀青云叶，幙幙烟藏碧玉枝。
频有好风惊独寐，故留明月照相思。
再寄颖叔一首
作者：彭汝砺
朝代：宋

山林问旧题，州县见余威。
求友诚相及，思亲梦远归。
丁丁闻伐木，密密看缝衣。
但自心猿伏，如它翼虎飞。
再寄颖叔一首
作者：彭汝砺
朝代：宋

山林问旧题，州县见馀威。求友诚相及，思亲梦远归。丁丁闻伐木，密密看缝衣。但自心猿伏，如它翼虎飞。
再用前韵
作者：彭汝砺
朝代：宋
体裁：古风

从公饮辄醉，醉德非醉酒。噬肯易子教，义应容拜母。歌声清以长，发若金石叩。予非多闻者，或似直谅友。身世飘流并，神形条达偶。万事实一梦，奚亡亦奚有。是非可姑置，试俟千载后。但愿酒不空，何庸印如斗。
再用前韵
作者：彭汝砺
朝代：宋

朝日薰酣晨露洗，中林入夜幽香起。烛与花明月影中，月和烛照花阴里。光华混杂不可认，刻画虽工难比似。烛偏月下花亦别，疏影横从俱可喜。使君白头衰久矣，空惜流年去如水。作诗与花雪羞耻，多材自属佳公子。青春九十今能几，不当祇作常时比。莫令俗事一关心，可厌浩歌频到耳。夜色清如水新洗，月上烛明栖鸟起。灼灼其华散成绮，仙翁岸帻光明里。公明如月非如烛，文华亦非花得似。安危自以天下任，故与众人同笑喜。手折芳枝嚼红蕊，临池想濯沧浪水。芳菲肯付游人醉，知公爱民一如子。月盈易亏花落易，直须催促公排比。公看光阴去无止，欻如白驹过隙耳。
再用前韵·其一
作者：彭汝砺
朝代：宋

朝日熏酣晨露洗，中林入夜幽香起。
烛与花明月影中，月和烛照花阴裏。
光华混杂不可认，刻画虽工难比似。
烛偏月下花亦别，疏影横从俱可喜。
使君白头衰久矣，空惜流年去如水。
作诗与花雪羞耻，多材自属佳公子。
青春九十今能几，不当祇作常时比。
莫令俗事一关心，可厌浩歌频到耳。
再用前韵·其一
作者：彭汝砺
朝代：宋

朝日薰酣晨露洗，中林入夜幽香起。烛与花明月影中，月和烛照花阴里。光华混杂不可认，刻画虽工难比似。烛偏月下花亦别，疏影横从俱可喜。使君白头衰久矣，空惜流年去如水。作诗与花雪羞耻，多材自属佳公子。青春九十今能几，不当祇作常时比。莫令俗事一关心，可厌浩歌频到耳。
再用前韵·其二
作者：彭汝砺
朝代：宋

夜色清如水新洗，月上烛明栖鸟起。
灼灼其华散成绮，仙翁岸帻光明裏。
公明如月非如烛，文华亦非花得似。
安危自以天下任，故与众人同笑喜。
手折芳枝嚼红蕊，临池想濯沧浪水。
芳菲肯付游人醉，知公爱民一如子。
月盈易亏花落易，直须催促公排比。
公看光阴去无止，欻如白驹过隙耳。
再用前韵·其二
作者：彭汝砺
朝代：宋

夜色清如水新洗，月上烛明栖鸟起。灼灼其华散成绮，仙翁岸帻光明里。公明如月非如烛，文华亦非花得似。安危自以天下任，故与众人同笑喜。手折芳枝嚼红蕊，临池想濯沧浪水。芳菲肯付游人醉，知公爱民一如子。月盈易亏花落易，直须催促公排比。公看光阴去无止，欻如白驹过隙耳。
再用前韵书呈诸友学士
作者：彭汝砺
朝代：宋
体裁：古风

凡花朝开暮即老，仙桂春花秋更好。幽砌终年看不饱，洞门无日春不到。玉樽一挹把笔扫，跂脚诗成不立草。醉倒淋漓应落帽，衣襟沾湿云如膏。
再用前韵呈察院学士
作者：彭汝砺
朝代：宋

真人养真如养源，道士耕道如耕田。
吐纳日月踏云烟，牢如金石齿牙坚。
捷如猨猱身体儇，沐浴露雾甚荣鲜。
受命一万有千年，既安且乐无迴邅。
后人好恶纷倒颠，湎淫蛊惑作罪愆。
堕落世网缚尘缘，爱河流转业火燃。
猗公淡泊其得天，泛泛乘世如虚船。
精神采色照四筵，老鹤饮露夜不眠。
戏笑中有第三禅，凈不着水花如莲。
酬酢不停奚敏旃，赋诗马上横殳鋋。
不放祖生先着鞭，北方灸焫自古然。
其力十百倍凡铅，功成不数饮中仙。
再用前韵呈察院学士
作者：彭汝砺
朝代：宋

真人养真如养源，道士耕道如耕田。吐纳日月踏云烟，牢如金石齿牙坚。捷如猿猱身体儇，沐浴露雾甚荣鲜。受命一万有千年，既安且乐无回邅。后人好恶纷倒颠，湎淫蛊惑作罪愆。堕落世网缚尘缘，爱河流转业火燃。猗公淡泊其得天，泛泛乘世如虚船。精神采色照四筵，老鹤饮露夜不眠。戏笑中有第三禅，净不著水花如莲。酬酢不停奚敏旃，赋诗马上横殳鋋。不放祖生先着鞭，北方灸焫自古然。其力十百倍凡铅，功成不数饮中仙。
冬寒围炉以题为韵得寒字
作者：彭汝砺
朝代：宋

道路冬无雪，山原腊始寒。平林风力疾，落叶雨声乾。冰玉诗肠瘦，江湖酒思宽。庭帏即予乐，不必事杯盘。
冬寒围炉以题为韵得寒字
作者：彭汝砺
朝代：宋

道路冬无雪，山原腊始寒。
平林风力疾，落叶雨声干。
冰玉诗肠瘦，江湖酒思宽。
庭帏即予乐，不必事杯盘。
冬日道中作
作者：彭汝砺
朝代：宋

夜卧衾裯单，不敢嗟体寒。晨餐蔬食微，不敢叹腹饥。重念饥寒民，亦有甚我身。我心若嗟吁，彼俗当何如。
冬日道中作
作者：彭汝砺
朝代：宋

夜卧衾裯单，不敢嗟体寒。
晨餐蔬食微，不敢嘆腹饥。
重念饥寒民，亦有甚我身。
我心若嗟吁，彼俗当何如。
出关寄资道
作者：彭汝砺
朝代：宋

草色萋青花色殷，独乘微雨度重关。雕鹰不死蓬蒿际，骐骥方怀道路间。千里未能通咫尺，一毫安敢望丘山。韶华欲老功名远，卧想清风辄厚颜。
出关寄资道
作者：彭汝砺
朝代：宋

草色萋青花色殷，独乘微雨度重关。
鵰鹰不死蓬蒿际，骐骥方怀道路间。
千里未能通咫尺，一毫安敢望丘山。
韶华欲老功名远，卧想清风辄厚颜。
出城呈君玉都官
作者：彭汝砺
朝代：宋
体裁：七言律诗

天寒雨气满林幽，道上风尘拥布裘。万室未堪今日弊，一官敢念此生浮。平常素拙公家事，夙夜聊分县尹忧。见说至尊方旰食，吾侪何术补涓流。
分题得思字韵寄宁文渊
作者：彭汝砺
朝代：宋

风雪今之夕，湖山百尔思。欲歌莺谷意，不忘鹡原诗。腊意生梅萼，春容动柳枝。尘埃一千里，归梦自迟迟。
分题得思字韵寄宁文渊
作者：彭汝砺
朝代：宋

风雪今之夕，湖山百尔思。
欲歌鶑谷意，不忘鹡原诗。
腊意生梅萼，春容动柳枝。
尘埃一千里，归梦自迟迟。
刑部丈寄酒因成短诗以谢
作者：彭汝砺
朝代：宋
体裁：七言律诗

玉壶寄酒来三岛，蓬鬓持杯学八仙。诗句剪裁挥翰墨，赏心飞舞度林泉。秋风会圃寻霜实，明月归舟载锦鲜。甘倚白云穷一醉，为公吟尽洞中天。
刘生适中初业儒稍能文词气勇而不暴甚得乡士人心连蹇不得志以医游四方元佑七年来京师予与乔给事公权丰侍郎相之荐于朝入翰林为医官孙待制传师帅渭辟以从予哀生之志未得而喜其得贤主人以归也作是诗以送之
作者：彭汝砺
朝代：宋

短衣瘦马去从军，辛苦知君祇为贫。
丝绶戏拈五两去，桂华志取一枝春。
持书关内大丞相，寄语渭滨贤主人。
种种别时双鬓髮，萧条今日总如银。
刘生适中初业儒稍能文词气勇而不暴甚得乡士人心连蹇不得志以医游四方元祐七年来京师予与乔给事公权丰侍郎相之荐于朝入翰林为医官孙待制传师帅渭辟以从予哀生之志未得而喜其得贤主人以归也作是诗以送之
作者：彭汝砺
朝代：宋

短衣瘦马去从军，辛苦知君祇为贫。丝绶戏拈五两去，桂华志取一枝春。持书关内大丞相，寄语渭滨贤主人。种种别时双鬓发，萧条今日总如银。
初夏咏
作者：彭汝砺
朝代：宋
体裁：五言律诗

簿领纷相压，尘埃懒未堪。轻阴人割麦，微雨客忧蚕。照水荷衣薄，迎风柳鬓鬖。微吟聊自释，一梦满江南。
初秋晓起
作者：彭汝砺
朝代：宋
体裁：七言律诗

云影冥蒙雨细飘，风传秋意又经宵。苍溪岸侧千峰翠，高树枝头一叶凋。病久亦伤光景速，起来尤爱暑威销。徐徐步向亭中立，逸兴飘浮酒气骄。
别子容
作者：彭汝砺
朝代：宋

衣衫尘土待光辉，议论渊源慰渴饥。鄙远尚思同旧学，疲驽常恐误真知。壮怀销落非前日，孤宦邅回强此时。万事纷纷知有在，斋心更欲问蓍龟。
别子容
作者：彭汝砺
朝代：宋

衣衫尘土待光辉，议论渊源慰渴饥。
鄙远尚思同旧学，疲驽常恐误真知。
壮怀销落非前日，孤宦邅迴强此时。
万事纷纷知有在，斋心更欲问蓍龟。
别子直
作者：彭汝砺
朝代：宋
体裁：七言律诗

高秋惜别苦匆匆，不得清吟日日同。步履忽迎春色合，肺肠甘逐酒樽空。一舟喜逐征帆北，千里愁逢去鹢东。恰似江神惜离袂，夜来故作打头风。
到慈湖九江有感·其一
作者：彭汝砺
朝代：宋

昔赴长沙幕，初经彭蠡湖。所天正强健，此地稍踟蹰。杖屦今何在，溪山祇自如。白头双血泪，一夜落深蒲。
到慈湖九江有感·其一
作者：彭汝砺
朝代：宋

昔赴长沙幙，初经彭蠡湖。
所天正强健，此地稍踟蹰。
杖屦今何在，溪山祇自如。
白头双血泪，一夜落深蒲。
到慈湖九江有感·其二
作者：彭汝砺
朝代：宋

系舟此地昔徜徉，杨柳今时更老苍。却望灵芝西北路，秋风吹泪满沧浪。
到慈湖九江有感·其二
作者：彭汝砺
朝代：宋

繫舟此地昔徜徉，杨柳今时更老苍。
却望灵芝西北路，秋风吹泪满沧浪。
到醒心亭
作者：彭汝砺
朝代：宋

万里江湖逐断萍，红尘不见北山亭。一思好景心魂醉，才挹馀芳眼目醒。寒暑忽移佳木绿，古今长见远峰青。烟芜路断无穷尽，空惜琅邪旧记铭。
到醒心亭
作者：彭汝砺
朝代：宋

万里江湖逐断萍，红尘不见北山亭。
一思好景心魂醉，纔挹余芳眼目醒。
寒暑忽移佳木绿，古今长见远峰青。
烟芜路断无穷尽，空惜琅邪旧记铭。
到雄州不得家书
作者：彭汝砺
朝代：宋
体裁：七言绝句

马头不是病风埃，相别相望眼不开。祇有瓦桥书可附，何缘不寄一声来。
勉友人张生一首
作者：彭汝砺
朝代：宋

羣英偕奋迅，夫子尚埃尘。
辜负青云器，淹留白屋身。
孟轲虽欲仕，原宪固安贫。
甚矣逢时晚，归欤乐道真。
林泉遯华耀，诗酒毓精神。
天子真明主，朝家况盛辰。
忍令伊尹辈，终老止耕莘。
勉友人张生一首
作者：彭汝砺
朝代：宋

群英偕奋迅，夫子尚埃尘。辜负青云器，淹留白屋身。孟轲虽欲仕，原宪固安贫。甚矣逢时晚，归欤乐道真。林泉遁华耀，诗酒毓精神。天子真明主，朝家况盛辰。忍令伊尹辈，终老止耕莘。
北使还代书寄颖叔
作者：彭汝砺
朝代：宋
体裁：七言律诗

南行湖海北幽州，不见故人今几秋。万事尘沙浑是梦，百年露电只如流。欲观王俭红莲幕，更上庾公明月楼。旧说楞严多少义，由来祇在一毫头。
北轩
作者：彭汝砺
朝代：宋
体裁：七言绝句

浮萍满载江湖兴，翠柏长闻金石音。丈室寥寥尘外事，相看真不异山林。
北风
作者：彭汝砺
朝代：宋
体裁：七言绝句

北望南淮云更遮，别离始觉路为赊。深林青杏还争熟，浅水红莲亦自花。
匪躬先之桐庐因作诗送之
作者：彭汝砺
朝代：宋
体裁：七言律诗

男子生当自树立，莫令寂默终无名。膏粱孰与文章乐，锦绣不如仁义荣。予病淹留岂得已，子今閒暇固当行。竹林交契知安否，议论从容为寄声。
十四弟得书承已次东流赴省试因寄小诗呈推官承务弟
作者：彭汝砺
朝代：宋

恰见蜘蛛喜，便知鸿雁来。大波窥汹涌，遥岫见崔嵬。怀土欲心折，拆书先眼开。系舟龙化处，亭子旧名雷。
十四弟得书承已次东流赴省试因寄小诗呈推官承务弟
作者：彭汝砺
朝代：宋

恰见蜘蛛喜，便知鸿雁来。
大波窥汹涌，遥岫见崔嵬。
怀土欲心折，拆书先眼开。
繫舟龙化处，亭子旧名雷。
千乘先生有草堂之吟而人或讥之因次其韵
作者：彭汝砺
朝代：宋
体裁：七言律诗

世俗无轻好遁讥，先生岂是爱山扉。圣人固重潜龙诫，君子安为即鹿非。白水会来朝草径，红尘不敢傍麻衣。金舆应有商岩梦，即听东南一诏飞。
南安道中
作者：彭汝砺
朝代：宋

南安穷且僻，况复阻凶饥。破屋人何在，空山鸟自归。儿童多素韠，妇女祇青衣。好雨兆丰岁，斯民其庶几。
南安道中
作者：彭汝砺
朝代：宋

南安穷且僻，况復阻凶饥。
破屋人何在，空山鸟自归。
儿童多素韠，妇女祇青衣。
好雨兆丰岁，斯民其庶几。
南归
作者：彭汝砺
朝代：宋

匆匆灯火着征衫，客劝宾酬酒既酣。老马经时俱首北，大鹏今日会图南。拟寻乐事羞华发，欲问生涯指旧庵。贪惜上恩归未得，素餐自愧百无堪。
南归
作者：彭汝砺
朝代：宋

匆匆灯火着征衫，客劝宾酬酒既酣。
老马经时俱首北，大鹏今日会图南。
拟寻乐事羞华髮，欲问生涯指旧庵。
贪惜上恩归未得，素餐自愧百无堪。
南阳
作者：彭汝砺
朝代：宋

复尔行南阳，兴言涉清汉。日晴川谷明，风靡花竹乱。遥瞻万山麓，近眺樊城岸。南北有仳离，令人感鸿雁。
南阳
作者：彭汝砺
朝代：宋

復尔行南阳，兴言涉清汉。
日晴川谷明，风靡花竹乱。
遥瞻万山麓，近眺樊城岸。
南北有仳离，令人感鸿雁。
去年行建昌作诗招云居元禅师近过南康不见用前韵驰寄
作者：彭汝砺
朝代：宋

雕金閒璧云中居，卧龙更有文公庐。门前不设羊牛车，谁捋虎须跋狼胡。宝林环绕千珊瑚，中间一点摩尼珠。游戏乐说心如如，诸方传录为奇书。爱师谈实非空虚，生决定信无疑狐。表里洞彻如冰壶，轻重已自分锱铢。咫尺祇恨相逢疏，各自有口能无吁。
去年行建昌作诗招云居元禅师近过南康不见用前韵驰寄
作者：彭汝砺
朝代：宋

雕金閒璧云中居，卧龙更有文公庐。
门前不设羊牛车，谁捋虎鬚跋狼胡。
宝林环绕千珊瑚，中间一点摩尼珠。
游戏乐说心如如，诸方传录为奇书。
爱师谈实非空虚，生决定信无疑狐。
表裏洞彻如冰壶，轻重已自分锱铢。
咫尺祇恨相逢疏，各自有口能无吁。
去桐庐学
作者：彭汝砺
朝代：宋

中庸方自乐，外虑巧相侵。兴废尽天意，行藏非我心。泪因莺谷乱，愁为鹡原深。日暮途方远，谁赓马上吟。
去桐庐学
作者：彭汝砺
朝代：宋

中庸方自乐，外虑巧相侵。
兴废尽天意，行藏非我心。
泪因鶑谷乱，愁为鹡原深。
日暮途方远，谁赓马上吟。
去桐江
作者：彭汝砺
朝代：宋
体裁：五言律诗

去去不遑息，栖栖何所归。红尘伤客鬓，白露点征衣。风雨晴时少，山川平地稀。梦魂留不得，一夜到庭帏。
县舍小饮因就伯逢求馔具
作者：彭汝砺
朝代：宋

霜凋老木青枫碎，雪尽空山夜月新。收拾村醪欲歌笑，咨嗟破突久埃尘。分为白屋穷宾客，回眷青云旧主人。天地苦寒今有备，醉横诗笔觉精神。
县舍小饮因就伯逢求馔具
作者：彭汝砺
朝代：宋

霜凋老木青枫碎，雪尽空山夜月新。
收拾村醪欲歌笑，咨嗟破突久埃尘。
分为白屋穷宾客，迴睠青云旧主人。
天地苦寒今有备，醉横诗笔觉精神。
又书怀
作者：彭汝砺
朝代：宋
体裁：七言律诗

锦江蟠泊落云端，秀气全分在尔颜。少日大鹏飞北海，清时片玉出昆山。心存魏阙安危际，名在丹台伯仲间。昨夜泸渝初奏捷，巅崖谁为勒铭还。
又和治居许昌诗
作者：彭汝砺
朝代：宋

事与心违即挂冠，逍遥芝朮长童颜。黄金晚去云中阙，员峤深游海上山。平日以身当国论，老年将梦比人间。文章气力终豪健，四韵诗来倚马还。闻说当年鹓鹭班，谏书无数慰龙颜。水横颍首归新第，云断峨眉忆旧山。漫有新诗名海内，曾闻雅乐献河间。西湖今日春应好，想见扁舟载月还。
又和治居许昌诗·其一
作者：彭汝砺
朝代：宋
体裁：七言律诗

事与心违即挂冠，逍遥芝朮长童颜。黄金晚去云中阙，员峤深游海上山。平日以身当国论，老年将梦比人间。文章气力终豪健，四韵诗来倚马还。
又和治居许昌诗·其二
作者：彭汝砺
朝代：宋
体裁：七言律诗

闻说当年鹓鹭班，谏书无数慰龙颜。水横颍首归新第，云断峨眉忆旧山。漫有新诗名海内，曾闻雅乐献河间。西湖今日春应好，想见扁舟载月还。
又寄佛印
作者：彭汝砺
朝代：宋
体裁：七言律诗

神仙苒苒在蓬壶，更得诗来慰索居。天上楼台开佛国，日边香火读天书。篮舆独往公今尔，蜡屐他时我亦如。彼是此非无足问，悠悠同是一空虚。
又忆东林
作者：彭汝砺
朝代：宋

夫君自南国，有信寄西风。天上曾攀桂，江边复转蓬。试为千里约，敢愠一囊空。相望看明月，高秋复在中。
又忆东林
作者：彭汝砺
朝代：宋

夫君自南国，有信寄西风。
天上曾攀桂，江边復转蓬。
试为千里约，敢愠一囊空。
相望看明月，高秋復在中。
叔子祠堂
作者：彭汝砺
朝代：宋

不折亭下柏，不采山头石。羊公昔兹游，千载人爱惜。焚香荐卮酒，一拜三叹息。却汎岘水波，汪洋感馀泽。
叔子祠堂
作者：彭汝砺
朝代：宋

不折亭下柏，不采山头石。
羊公昔兹游，千载人爱惜。
焚香荐巵酒，一拜三嘆息。
却泛岘水波，汪洋感余泽。
口占和君时
作者：彭汝砺
朝代：宋

吾生有穷通，吾志不可衰。飘飘如浮云，富贵我何为。我今乐不浅，我歌尔其随。譬犹富者家，畜聚不可訾。怡怡任天真，何害为偲偲。人惟学不学，高下成云泥。是非惟所求，万物岂我私。君看鉴中明，不隐嫫母媸。君病本自无，吾药奚所施。惟作日新铭，与汝同为规。
口占和君时
作者：彭汝砺
朝代：宋

吾生有穷通，吾志不可衰。
飘飘如浮云，富贵我何为。
我今乐不浅，我歌尔其随。
譬犹富者家，畜聚不可訾。
怡怡任天真，何害为偲偲。
人惟学不学，高下成云泥。
是非惟所求，万物岂我私。
君看鑑中明，不隠嫫母媸。
君病本自无，吾药奚所施。
惟作日新铭，与汝同为规。
古北口杨太尉庙
作者：彭汝砺
朝代：宋

将军百战死嵚岑，祠庙岩岩古到今。
万里胡人犹破胆，百年壮士独伤心。
遗灵半夜雨如雹，余恨长时日为阴。
驿舍怆怀心欲碎，不须更听鼓鼙音。
古北口杨太尉庙
作者：彭汝砺
朝代：宋

将军百战死嵚岑，祠庙岩岩古到今。万里胡人犹破胆，百年壮士独伤心。遗灵半夜雨如雹，馀恨长时日为阴。驿舍怆怀心欲碎，不须更听鼓鼙音。
古庙
作者：彭汝砺
朝代：宋

严严遗庙水岩幽，想像迟回物为秋。堂陛终须辨臣主，山河空复誓王侯。地全东海疑先兆，力尽淮阴意未休。可恨游人满门下，不将敧器与君谋。
古庙
作者：彭汝砺
朝代：宋

严严遗庙水岩幽，想像迟回物为秋。
堂陛终须辨臣主，山河空復誓王侯。
地全东海疑先兆，力尽淮阴意未休。
可恨游人满门下，不将敧器与君谋。
古木
作者：彭汝砺
朝代：宋

雨湿路岐泥滑滑，风吹江海水茫茫。壮心弦直值吾道，孤宦蓬飞各异乡。诗句好吟江上碧，酒卮已负菊边香。丰年谁及农家乐，老稚驩讴自涤场。
古木
作者：彭汝砺
朝代：宋

雨湿路岐泥滑滑，风吹江海水茫茫。
壮心弦直值吾道，孤宦蓬飞各异乡。
诗句好吟江上碧，酒巵已负菊边香。
丰年谁及农家乐，老稚驩讴自涤场。
叹交
作者：彭汝砺
朝代：宋

儿童不可近，况复与之亲。薤露不终刻，松风知几春。嚬嚬徒满目，切切竟何人。诵罢莺鸣咏，空馀涕满巾。
合肥府学中赓诸公韵和正寺翔甫总翠亭
作者：彭汝砺
朝代：宋

危亭缥缈压城端，总拾澄虚入画栏。地势西连金斗峻，山容东际湫湖寒。行瞻日月光华近，坐觉乾坤器度宽。闻说南州画工在，可能收作一屏看。
合肥府学中赓诸公韵和正寺翔甫总翠亭
作者：彭汝砺
朝代：宋

危亭缥缈压城端，总拾澄虚入画栏。
地势西连金斗峻，山容东际湫湖寒。
行瞻日月光华近，坐觉干坤器度宽。
闻说南州画工在，可能收作一屏看。
同文渊夜坐怀伯兄
作者：彭汝砺
朝代：宋
体裁：七言绝句

月外征鸿自北飞，溪边流水亦东归。相思欲往还多畏，自笑浮生事事非。
同游独山·其一
作者：彭汝砺
朝代：宋
体裁：七言律诗

路蹊曲曲上乔岑，风物疏疏接远林。携妓笑无安石乐，爱山喜似晋公心。步寻翠石伤荆玉，行接幽岩望傅霖。别去几时重会此，欲君无避酒船深。
同游独山·其三
作者：彭汝砺
朝代：宋

城楼日日望霄垠，车马今来访旧闻。
寒石万寻围翠竹，危峰一点缀青云。
洒然自有林泉乐，去矣吾非鸟兽羣。
安得画工图绝致，尽收苍翠寄诸君。
同游独山·其三
作者：彭汝砺
朝代：宋

城楼日日望霄垠，车马今来访旧闻。寒石万寻围翠竹，危峰一点缀青云。洒然自有林泉乐，去矣吾非鸟兽群。安得画工图绝致，尽收苍翠寄诸君。
同游独山·其二
作者：彭汝砺
朝代：宋

独山亭子山之心，万竹相围尽翠阴。古刹地幽红日永，悬崖人静碧云深。轻风细细无朝夕，劲节依依自古今。吏役几嗟诗笔废，兴来不惜为君吟。
同游独山·其二
作者：彭汝砺
朝代：宋

独山亭子山之心，万竹相围尽翠阴。
古剎地幽红日永，悬崖人静碧云深。
轻风细细无朝夕，劲节依依自古今。
吏役几嗟诗笔废，兴来不惜为君吟。
同游独山·其四
作者：彭汝砺
朝代：宋

相期一樽乐，共宿独山青。尘土不能污，梦魂还自醒。夕阳登绝径，明月步危亭。为我题僧壁，炎天此日经。
同游独山·其四
作者：彭汝砺
朝代：宋

相期一樽乐，共宿独山青。尘土不能污，梦魂还自醒。夕阳登绝径，明月步危亭。为我题僧壁，炎天此日经。路蹊曲曲上乔岑，风物疏疏接远林。携妓笑无安石乐，爱山喜似晋公心。步寻翠石伤荆玉，行接幽岩望傅霖。别去几时重会此，欲君无避酒船深。独山亭子山之心，万竹相围尽翠阴。古刹地幽红日永，悬崖人静碧云深。轻风细细无朝夕，劲节依依自古今。吏役几嗟诗笔废，兴来不惜为君吟。城楼日日望霄垠，车马今来访旧闻。寒石万寻围翠竹，危峰一点缀青云。洒然自有林泉乐，去矣吾非鸟兽群。安得画工图绝致，尽收苍翠寄诸君。
同游独山·其四
作者：彭汝砺
朝代：宋

相期一罇乐，共宿独山青。
尘土不能污，梦魂还自醒。
夕阳登绝径，明月步危亭。
为我题僧壁，炎天此日经。
同许屯田子仁宿圆通寺
作者：彭汝砺
朝代：宋
体裁：五言律诗

远水猿溪古，孤峰石耳悬。慈悲开一径，智慧出双泉。大士车乘鹿，幽人社结莲。欲知今邂逅，犹是昔因缘。
吏部阁子前有千叶菊因酌同僚口占一首
作者：彭汝砺
朝代：宋
体裁：五言律诗

一花几千叶，千叶一时开。晓露红云拂，春风舞雪回。薄言酌我酒，亦道赏花来。自是兰台胜，桃源安在哉。
吕睦仲赴诏以病不及送作诗与之
作者：彭汝砺
朝代：宋

埃尘留病枕，霜雪听晨征。出谷莺声早，飞云鹤翅轻。寒郊亦常日，物色自离情。二月春风信，期君万里程。
吕睦仲赴诏以病不及送作诗与之
作者：彭汝砺
朝代：宋

埃尘留病枕，霜雪听晨征。
出谷鶑声早，飞云鹤翅轻。
寒郊亦常日，物色自离情。
二月春风信，期君万里程。
君宜弟还鄱阳风雨未行驰寄此诗
作者：彭汝砺
朝代：宋
体裁：七言绝句

鸿雁行行如弟兄，天寒故故作秋声。江湖寂寞风雨急，今夜扁舟行未行。
君宜得种茶诗予和韵
作者：彭汝砺
朝代：宋
体裁：五言律诗

始傍东园种，初从北苑移。本根原自好，造化总无私。紫笋时名误，乌程旧种卑。酪奴吾不问，酒圣尔何为。
君时与董君佐以乡荐相次登甲科有诗送之邀予同赋
作者：彭汝砺
朝代：宋

青衫慰子久蹉跎，各喜流年壮未过。金玉曹刘初并价，渊源游夏复同科。红尘去马侵星月，绿水归艎触芰荷。邂逅故乡秋正好，相看忆听鹿鸣歌。
君时与董君佐以乡荐相次登甲科有诗送之邀予同赋
作者：彭汝砺
朝代：宋

青衫慰子久蹉跎，各喜流年壮未过。
金玉曹刘初并价，渊源游夏復同科。
红尘去马侵星月，绿水归艎触芰荷。
邂逅故乡秋正好，相看忆听鹿鸣歌。
吴园杂咏十九首 其七 观德亭
作者：彭汝砺
朝代：宋

男儿厥生时，弧矢射四方。兹礼古所重，叹嗟今已亡。典章可披寻，君试行一乡。
吴园杂咏十九首 其三 书堂
作者：彭汝砺
朝代：宋

藐视一籯金，独藏五车书。高堂见古今，其乐亦只且。以此燕子孙，吾谁数陶朱。
吴园杂咏十九首 其九 紫筠亭
作者：彭汝砺
朝代：宋

青竹老出蓝，紫竹嫩施粉。乐彼奇节并，岁寒不彫陨。言如拾芥者，设意毋乃近。
吴园杂咏十九首 其十 澡雪亭
作者：彭汝砺
朝代：宋

尘土能污人，譬如衣匪浣。窥临得清旷，其去已大半。不必濯沧浪，神明自还观。
吴园杂咏十九首 其十七 戒得庵
作者：彭汝砺
朝代：宋

众人贪徇财，种利不种德。谁如之人心，白首能戒得。以此风里闾，贪竞当自息。
吴园杂咏十九首 其十九 薰风阁
作者：彭汝砺
朝代：宋

众山走蜿蜒，高阁立崔嵬。流水横其前，时有薰风来。聊可解吾愠，敢言阜民财。
吴园杂咏十九首 其十二 四曲池
作者：彭汝砺
朝代：宋

大池方如矩，小池曲如钩。方奚避污辱，曲不趋公侯。时傍白莲叶，独行青翰舟。
吴园杂咏十九首 其十五 秋月楼
作者：彭汝砺
朝代：宋

秋月如秋水，瑩澈万里流。我欲挹其清，登彼百尺楼。随时有佳趣，不但是中秋。
吴园杂咏十九首·书堂
作者：彭汝砺
朝代：宋

藐视一籝金，独藏五车书。
高堂见古今，其乐亦只且。
以此燕子孙，吾谁数陶朱。
吴园杂咏十九首·吴园
作者：彭汝砺
朝代：宋
体裁：古风

布夷韩彭诛，国夺名亦陨。芮王独以正，百世荣如近。至今园中草，欲践犹不忍。
吴园杂咏十九首·吴园
作者：彭汝砺
朝代：宋

布夷韩彭诛，国夺名亦陨。芮王独以正，百世荣如近。至今园中草，欲践犹不忍。高阁高入云，俛焉视冈阜。老来更无事，宾至但饮酒。阴功在其乡，更足燕尔后。藐视一籯金，独藏五车书。高堂见古今，其乐亦只且。以此燕子孙，吾谁数陶朱。室虚即生白，惟道在集虚。诗书扫尘迹，仁义外蘧庐。形忘心亦忘，万物同一如。本觉不见觉，大梦非是梦。觉梦梦非觉，其归理则共。兔鱼亦既得，筌蹄自无用。飞檐截山出，碧瓦贴云齐。水静见鱼乐，竹深闻鸟啼。春风花落处，误认武陵溪。男儿厥生时，弧矢射四方。兹礼古所重，叹嗟今已亡。典章可披寻，君试行一乡。大风无邪声，积雪不改色。根方为龙去，实拟待凤食。一日有不见，恍如岁三易。青竹老出蓝，紫竹嫩施粉。乐彼奇节并，岁寒不彫陨。言如拾芥者，设意毋乃近。尘土能污人，譬如衣匪浣。窥临得清旷，其去已大半。不必濯沧浪，神明自还观。时将景共好，物与心相投。旷览尽万物，分明一浮沤。此台无不并，乐只台上游。大池方如矩，小池曲如钩。方奚避污辱，曲不趋公侯。时傍白莲叶，独行青翰舟。枝干上参天，长松不枯槁。朱顶雪衣裳，仙鹤颜色好。主人一千岁，似此松鹤老。徙竹种前林，栽松满幽岛。主人无所忧，不用植萱草。吐纳奚所事，忘忧自难老。秋月如秋水，瑩澈万里流。我欲挹其清，登彼百尺楼。随时有佳趣，不但是中秋。多稼为丰年，观言亦云乐。秋云满原隰，漫不知厚薄。帝力彼焉知，陶然饱耕穫。众人贪徇财，种利不种德。谁如之人心，白首能戒得。以此风里闾，贪竞当自息。岂不有春华，不如秋后香。红紫不禁风，黄花耐雪霜。几时登其亭，采采泛彼觞。众山走蜿蜒，高阁立崔嵬。流水横其前，时有薰风来。聊可解吾愠，敢言阜民财。
吴园杂咏十九首·四并台
作者：彭汝砺
朝代：宋
体裁：古风

时将景共好，物与心相投。旷览尽万物，分明一浮沤。此台无不并，乐只台上游。
吴园杂咏十九首·四曲池
作者：彭汝砺
朝代：宋

大池方如矩，小池曲如鈎。
方奚避污辱，曲不趋公侯。
时傍白莲叶，独行青翰舟。
吴园杂咏十九首·山亭
作者：彭汝砺
朝代：宋
体裁：古风

飞檐截山出，碧瓦贴云齐。水静见鱼乐，竹深闻鸟啼。春风花落处，误认武陵溪。
吴园杂咏十九首·忘忧亭
作者：彭汝砺
朝代：宋
体裁：古风

徙竹种前林，栽松满幽岛。主人无所忧，不用植萱草。吐纳奚所事，忘忧自难老。
吴园杂咏十九首·思贤亭
作者：彭汝砺
朝代：宋
体裁：古风

大风无邪声，积雪不改色。根方为龙去，实拟待凤食。一日有不见，恍如岁三易。
吴园杂咏十九首·戒得庵
作者：彭汝砺
朝代：宋

众人贪狥财，种利不种德。
谁如之人心，白首能戒得。
以此风里闾，贪竞当自息。
吴园杂咏十九首·澡雪亭
作者：彭汝砺
朝代：宋

尘土能污人，譬如衣匪澣。
窥临得清旷，其去已大半。
不必濯沧浪，神明自还观。
吴园杂咏十九首·熏风阁
作者：彭汝砺
朝代：宋

众山走蜿蜒，高阁立崔嵬。
流水横其前，时有熏风来。
聊可解吾愠，敢言阜民财。
吴园杂咏十九首·燕阁
作者：彭汝砺
朝代：宋
体裁：古风

高阁高入云，俛焉视冈阜。老来更无事，宾至但饮酒。阴功在其乡，更足燕尔后。
吴园杂咏十九首·眉寿堂
作者：彭汝砺
朝代：宋
体裁：古风

枝干上参天，长松不枯槁。朱顶雪衣裳，仙鹤颜色好。主人一千岁，似此松鹤老。
吴园杂咏十九首·秋月楼
作者：彭汝砺
朝代：宋
体裁：古风

秋月如秋水，莹澈万里流。我欲挹其清，登彼百尺楼。随时有佳趣，不但是中秋。
吴园杂咏十九首·秋香亭
作者：彭汝砺
朝代：宋
体裁：古风

岂不有春华，不如秋后香。红紫不禁风，黄花耐雪霜。几时登其亭，采采泛彼觞。
吴园杂咏十九首·紫筠亭
作者：彭汝砺
朝代：宋

青竹老出蓝，紫竹嫩施粉。
乐彼奇节并，岁寒不雕陨。
言如拾芥者，设意毋乃近。
吴园杂咏十九首·观德亭
作者：彭汝砺
朝代：宋

男儿厥生时，弧矢射四方。
兹礼古所重，嘆嗟今已亡。
典章可披寻，君试行一乡。
吴园杂咏十九首·观稼亭
作者：彭汝砺
朝代：宋
体裁：古风

多稼为丰年，观言亦云乐。秋云满原隰，漫不知厚薄。帝力彼焉知，陶然饱耕穫。
吴园杂咏十九首·觉轩
作者：彭汝砺
朝代：宋
体裁：古风

本觉不见觉，大梦非是梦。觉梦梦非觉，其归理则共。兔鱼亦既得，筌蹄自无用。
吴园杂咏十九首·集虚堂
作者：彭汝砺
朝代：宋
体裁：古风

室虚即生白，惟道在集虚。诗书扫尘迹，仁义外蘧庐。形忘心亦忘，万物同一如。
呈刘推景仁
作者：彭汝砺
朝代：宋

万里依依欲见君，浪烦车马走乾坤。频经患难心方老，久厌尘埃眼欲昏。几日不归南郡帐，清宵长梦翟公门。侧闻丹诏从天下，愿借春风起旧根。
呈刘推景仁
作者：彭汝砺
朝代：宋

万里依依欲见君，浪烦车马走干坤。
频经患难心方老，久厌尘埃眼欲昏。
几日不归南郡帐，清宵长梦翟公门。
侧闻丹诏从天下，愿借春风起旧根。
呈运判学士
作者：彭汝砺
朝代：宋

邂逅江滨宿使航，五更窗外月犹黄。因陪谈麈殊优远，自反机心愈渺茫。老马但羞千岳阻，病翰孰与九皋翔。明时赖有吾宗在，敢学西邻便涕伤。相望冰壶江水滨，渴心枯涸欲生尘。忽逢使节何胜喜，又说宗乘得愈真。鬓里雪霜经岁有，眼前风浪与时新。茫然未有归田计，愧以穷通问故人。
呈运判学士·其一
作者：彭汝砺
朝代：宋

邂逅江滨宿使航，五更窗外月犹黄。因陪谈麈殊优远，自反机心愈渺茫。老马但羞千岳阻，病翰孰与九皋翔。明时赖有吾宗在，敢学西邻便涕伤。
呈运判学士·其一
作者：彭汝砺
朝代：宋

邂逅江滨宿使航，五更窗外月犹黄。
因陪谈麈殊优远，自反机心愈渺茫。
老马但羞千岳阻，病翰孰与九皋翔。
明时頼有吾宗在，敢学西邻便涕伤。
呈运判学士·其二
作者：彭汝砺
朝代：宋

相望冰壶江水滨，渴心枯涸欲生尘。
忽逢使节何胜喜，又说宗乘得愈真。
鬓裏雪霜经岁有，眼前风浪与时新。
茫然未有归田计，愧以穷通问故人。
呈运判学士·其二
作者：彭汝砺
朝代：宋

相望冰壶江水滨，渴心枯涸欲生尘。忽逢使节何胜喜，又说宗乘得愈真。鬓里雪霜经岁有，眼前风浪与时新。茫然未有归田计，愧以穷通问故人。
呈通判朝奉宋丈
作者：彭汝砺
朝代：宋

昨日南阳今淅川，驰驱不敢恨华颠。久披褐布是居士，时着斑衣犹少年。系屧记寻幽径竹，泛舟忆近碧池莲。笑君与我浑相似，目病鳏鳏夜不眠。经时山川浪跋履，半夜衣裳时倒颠。尘土最能催白首，风波祇会送流年。寂寥彭泽门栽柳，萧洒东林社结莲。语及故乡归未得，看云步月欲忘眠。
呈通判朝奉宋丈·其一
作者：彭汝砺
朝代：宋
体裁：七言律诗

昨日南阳今淅川，驰驱不敢恨华颠。久披褐布是居士，时着斑衣犹少年。系屧记寻幽径竹，泛舟忆近碧池莲。笑君与我浑相似，目病鳏鳏夜不眠。
呈通判朝奉宋丈·其二
作者：彭汝砺
朝代：宋
体裁：七言律诗

经时山川浪跋履，半夜衣裳时倒颠。尘土最能催白首，风波祇会送流年。寂寥彭泽门栽柳，萧洒东林社结莲。语及故乡归未得，看云步月欲忘眠。
和上官彦衡斋祠
作者：彭汝砺
朝代：宋

廊陛纷纷响佩环，半天星月晓班班。误瞻宫阙星辰上，疑听金丝阙里间。万国祭祠严谷旦，百年文物盛贤关。奉常固不烦为最，太史徒知咏仰山。五更欲踏月明还，去意迟留马亦班。栋宇参差天左界，綖旒隐约殿中间。简编雅有多闻富，杖履清无一事关。俗状情知烦爱惜，更容栖息道家山。
和上官彦衡斋祠·其一
作者：彭汝砺
朝代：宋
体裁：七言律诗

廊陛纷纷响佩环，半天星月晓班班。误瞻宫阙星辰上，疑听金丝阙里间。万国祭祠严谷旦，百年文物盛贤关。奉常固不烦为最，太史徒知咏仰山。
和上官彦衡斋祠·其二
作者：彭汝砺
朝代：宋

五更欲踏月明还，去意迟留马亦班。栋宇参差天左界，綖旒隐约殿中间。简编雅有多闻富，杖履清无一事关。俗状情知烦爱惜，更容栖息道家山。
和上官彦衡斋祠·其二
作者：彭汝砺
朝代：宋

五更欲踏月明还，去意迟留马亦班。
栋宇参差天左界，綖旒隠约殿中间。
简编雅有多闻富，杖履清无一事关。
俗状情知烦爱惜，更容栖息道家山。
和亶甫夜字
作者：彭汝砺
朝代：宋

雪轻不自持，风急更相借。
仙人集蓬岛，鸿鹄云中下。
飞腾障空虚，细碎穿隙罅。
光明入幽室，晃耀不知夜。
苦寒为公饮，酒尽解貂贳。
盘蔬起乡思，披绵问鹅鲊。
浮生夙何缘，今昔同官舍。
才调稍迫促，每羡公优暇。
草玄入幽微，曾不解嘲駡。
文衡委轻重，事亦宗伯亚。
我愚实未称，得友还自诧。
两骖万里心，双璧连城价。
尘土难淹留，云霄看高跨。
和亶甫夜字
作者：彭汝砺
朝代：宋

雪轻不自持，风急更相借。仙人集蓬岛，鸿鹄云中下。飞腾障空虚，细碎穿隙罅。光明入幽室，晃耀不知夜。苦寒为公饮，酒尽解貂贳。盘蔬起乡思，披绵问鹅鲊。浮生夙何缘，今昔同官舍。才调稍迫促，每羡公优暇。草玄入幽微，曾不解嘲骂。文衡委轻重，事亦宗伯亚。我愚实未称，得友还自诧。两骖万里心，双璧连城价。尘土难淹留，云霄看高跨。
和仲子中谢寄福州荔圆
作者：彭汝砺
朝代：宋
体裁：七言绝句

五月南州荔子花，道山杳霭路歧赊。谁将长乐陈生笔，写寄于陵仲子家。
和伯钧节推
作者：彭汝砺
朝代：宋

昔年相见蜀山隈，落落知君匪众材。白发今时俱老大，青山何日盍归来。烟尘草草驰军檄，风雨匆匆把酒杯。万事欲言终不尽，诗成悽怆有馀哀。
和伯钧节推
作者：彭汝砺
朝代：宋

昔年相见蜀山隈，落落知君匪众材。
白髮今时俱老大，青山何日盍归来。
烟尘草草驰军檄，风雨匆匆把酒杯。
万事欲言终不尽，诗成悽怆有余哀。
和佛印
作者：彭汝砺
朝代：宋

供佛堂中香积饭，度人门外白牛车。参禅长老或雪涕，说法虚空时雨花。灵鹫御风朝海渎，飞翚撒水抗烟霞。老师住处即安乐，祇恐卧龙生叹嗟。
和佛印
作者：彭汝砺
朝代：宋

供佛堂中香积饭，度人门外白牛车。
参禅长老或雪涕，说法虚空时雨花。
灵鹫御风朝海渎，飞翚撒水抗烟霞。
老师住处即安乐，祇恐卧龙生嘆嗟。
和佛印
作者：彭汝砺
朝代：宋
体裁：七言绝句

黄昏云散山山雨，优钵花开处处春。宝塔寻常凌宇宙，灵坛咫尺觐星辰。
和侯利建运使朝请
作者：彭汝砺
朝代：宋

当年置酒岘山亭，公作新诗我载赓。疾病尚怜忧似醉，文章还看美如英。伤哉无复老莱戏，久矣不闻韶乐声。饥鹄欲飞嗟已老，谬烦江汉借修程。
和侯利建运使朝请
作者：彭汝砺
朝代：宋

当年置酒岘山亭，公作新诗我载赓。
疾病尚怜忧似醉，文章还看美如英。
伤哉无復老莱戏，久矣不闻韶乐声。
饥鹄欲飞嗟已老，谬烦江汉借修程。
和元忠早春
作者：彭汝砺
朝代：宋

雨细风开草叶长，烟深日着柳梢黄。
幽人对物心千里，玉麈朱弦宝鸭香。
和元忠早春
作者：彭汝砺
朝代：宋

雨细风开草叶长，烟深日著柳梢黄。幽人对物心千里，玉麈朱弦宝鸭香。
和刘舍人
作者：彭汝砺
朝代：宋

剪綵微茫比丝发，雕金焜晃映蝉貂。鹓鸾破晓趋丹禁，雨露迎春下九霄。花映上尊非索寞，雪侵馀鬓自萧条。读书终日不知味，恰似在齐闻舜韶。
和刘舍人
作者：彭汝砺
朝代：宋

剪綵微茫比丝髮，雕金焜晃映蝉貂。
鹓鸾破晓趋丹禁，雨露迎春下九霄。
花映上尊非索寞，雪侵余鬓自萧条。
读书终日不知味，恰似在齐闻舜韶。
和初夏
作者：彭汝砺
朝代：宋
体裁：七言绝句

浅水池塘莲叶香，红尘道路柳阴长。黄梅雨裛栏干湿，翠柏风吹襟袖凉。
和十二法曹
作者：彭汝砺
朝代：宋
体裁：七言律诗

秋来初得兔园书，更有诗来慰索居。出宿几时吾税驾，归宁何日尔脂车。贫如原宪元非病，懒比嵇康老更疏。鸿雁池边知可乐，鹡鸰原上正相胥。
和千乘先生诗
作者：彭汝砺
朝代：宋

蓬荜犹淹济世图，独持经术振羣愚。
困穷自古饶贤者，功业于今属丈夫。
天下久思安石起，时人争笑孟轲迂。
何时币聘来莘亩，伫听嘉言上禁途。
和千乘先生诗
作者：彭汝砺
朝代：宋

蓬荜犹淹济世图，独持经术振群愚。困穷自古饶贤者，功业于今属丈夫。天下久思安石起，时人争笑孟轲迂。何时币聘来莘亩，伫听嘉言上禁途。
和叔宜弟·其一
作者：彭汝砺
朝代：宋

悠悠白云飞，戚戚感我情。白云行四方，顾我岂惮行。投袂起番水，荷担指宜城。所怀再踰秋，计以顷刻成。远装有书帙，贫囊无金籯。马羸半徒步，仆瘦复兼程。天寒雪频飞，山阻路少平。林端虎豹迹，驿后豺狼声。我行有所怀，虽壮如孩婴。入门旅愁破，侍席春风生。丁宁道怀感，恻怛一坐倾。我今授汝记，汝当以孝名。孝能事其亲，荣亦及乃兄。乃兄久衰矣，山川倦遐征。归与治尔田，我归耦而耕。
和叔宜弟·其一
作者：彭汝砺
朝代：宋

悠悠白云飞，戚戚感我情。
白云行四方，顾我岂惮行。
投袂起番水，荷担指宜城。
所怀再踰秋，计以顷刻成。
远装有书帙，贫囊无金籯。
马羸半徒步，仆瘦復兼程。
天寒雪频飞，山阻路少平。
林端虎豹迹，驿后豺狼声。
我行有所怀，虽壮如孩婴。
入门旅愁破，侍席春风生。
丁宁道怀感，恻怛一坐倾。
我今授汝记，汝当以孝名。
孝能事其亲，荣亦及乃兄。
乃兄久衰矣，山川倦遐征。
归与治尔田，我归耦而耕。
和叔宜弟·其二
作者：彭汝砺
朝代：宋

泪痕如雨欲垂垂，知汝心诚系綵衣。江外若逢鸿雁过，时将音问寄庭帏。
和叔宜弟·其二
作者：彭汝砺
朝代：宋

泪痕如雨欲垂垂，知汝心诚繫綵衣。
江外若逢鸿雁过，时将音问寄庭帏。
和史司理水轩
作者：彭汝砺
朝代：宋
体裁：七言律诗

收拾澄虚过断墙，轩楹从此有辉光。草侵两岸春应好，水接双溪晚自凉。诗念松陵频纵笔，会思河朔重飞觞。渔舟占尽江湖乐，应笑吾侪簿领忙。
和君宜弟诗韵蕲州所寄
作者：彭汝砺
朝代：宋
体裁：五言律诗

棠棣花开处，衡阳雁去时。封题开远信，涕泪裛新诗。知道频嗟晚，谋田更恨迟。去留君莫问，方寸正如丝。
和君时
作者：彭汝砺
朝代：宋
体裁：七言绝句

形容枯槁心若灰，参军新读法华来。维摩莫道无言说，不二门庭总自开。
和君时
作者：彭汝砺
朝代：宋

猗彼君子，笃志乎道。道之云远，于焉慥慥。猗彼君子，克诚其身。匪禄是荣，日以养亲。孰违孰从，曰吾从义。孰去孰与，曰吾由礼。温凊匪偕，云如之何。得彼失兹，得失孰多。吾斯未信，吾颜之厚。重轻惟法，于尔何有。尔旋尔车，不知其期。我陟其冈，祇益我思。凡人逐物，其力则倍。苟知其养，是用无悔。无悔无尤，是则养亲。尔慎旃哉，以慰母心。为山一篑，惧乎或止。道之云远，曷云其已。我田我田，以迟尔归。何速于行，姑乐我私。
和君时
作者：彭汝砺
朝代：宋
体裁：四言诗

猗彼君子，笃志乎道。道之云远，于焉慥慥。（一章）猗彼君子，克诚其身。匪禄是荣，日以养亲。（二章）孰违孰从，曰吾从义。孰去孰与，曰吾由礼。（三章）温凊匪偕，云如之何。得彼失兹，得失孰多。（四章）吾斯未信，吾颜之厚。重轻惟法，于尔何有。（五章）尔旋尔车，不知其期。我陟其冈，祇益我思。（六章）凡人逐物，其力则倍。苟知其养，是用无悔。（七章）无悔无尤，是则养亲。尔慎旃哉，以慰母心。（八章）为山一篑，惧乎或止。道之云远，曷云其已。（九章）我田我田，以迟尔归。何速于行，姑乐我私。（十章）
和君时予未至君时言有群鹊集檐
作者：彭汝砺
朝代：宋
体裁：五言律诗

旧重千金诺，元为五日期。水清冰破玉，岩润石凝脂。命驾不嫌遽，舍车空悔迟。多惭无道力，有往鹊先知。
和君时十二弟
作者：彭汝砺
朝代：宋
体裁：七言律诗

漂泊东南天地间，分明身世似乘船。此生去住总未定，所值险夷皆偶然。载酒纵随红芰饮，移床深近白云眠。知君独处多幽趣，诗轴今成第几编。
和君时十章章四句·其一
作者：彭汝砺
朝代：宋

猗彼君子，笃志乎道。
道之云远，于焉慥慥。
和君时十章章四句·其一〇
作者：彭汝砺
朝代：宋

我田我田，以迟尔归。
何速于行，姑乐我私。
和君时十章章四句·其七
作者：彭汝砺
朝代：宋

凡人逐物，其力则倍。
苟知其养，是用无悔。
和君时十章章四句·其三
作者：彭汝砺
朝代：宋

孰违孰从，曰吾从义。
孰去孰与，曰吾由礼。
和君时十章章四句·其九
作者：彭汝砺
朝代：宋

为山一篑，惧乎或止。
道之云远，曷云其已。
和君时十章章四句·其二
作者：彭汝砺
朝代：宋

猗彼君子，克诚其身。
匪禄是荣，日以养亲。
和君时十章章四句·其五
作者：彭汝砺
朝代：宋

吾斯未信，吾颜之厚。
重轻惟法，于尔何有。
和君时十章章四句·其八
作者：彭汝砺
朝代：宋

无悔无尤，是则养亲。
尔慎旃哉，以慰母心。
和君时十章章四句·其六
作者：彭汝砺
朝代：宋

尔旋尔车，不知其期。
我陟其冈，祇益我思。
和君时十章章四句·其四
作者：彭汝砺
朝代：宋

温凊匪偕，云如之何。
得彼失兹，得失孰多。
和君时叔宜睡
作者：彭汝砺
朝代：宋

毋论鸟梦并鱼梦，一听牛呼更马呼。看取南柯如许事，睡时扰扰觉时无。庄子蘧蘧梦蝴蝶，尹生昔昔睡呻呼。吾游直在诸方外，不但无忧乐亦无。
和君时叔宜睡·其一
作者：彭汝砺
朝代：宋
体裁：七言绝句

毋论鸟梦并鱼梦，一听牛呼更马呼。看取南柯如许事，睡时扰扰觉时无。
和君时叔宜睡·其二
作者：彭汝砺
朝代：宋
体裁：七言绝句

庄子蘧蘧梦蝴蝶，尹生昔昔睡呻呼。吾游直在诸方外，不但无忧乐亦无。
和君时城上乐字韵
作者：彭汝砺
朝代：宋

吾衰寡所欣，惟子足与乐。爱君凌云气，更老更充扩。危城纵登眺，万里见澄廓。中林韵秋风，往往中宫角。琼液白玉浆，十分许君酌。是非等毫发，未足烦商搉。贪徇终不还，彼哉世人错。
和君时城上乐字韵
作者：彭汝砺
朝代：宋

吾衰寡所欣，惟子足与乐。
爱君凌云气，更老更充扩。
危城纵登眺，万里见澄廓。
中林韵秋风，往往中宫角。
琼液白玉浆，十分许君酌。
是非等毫髮，未足烦商搉。
贪狥终不还，彼哉世人错。
和君时寄叔韵
作者：彭汝砺
朝代：宋

屈首随温暖，低头避谴呵。灵根无挺拔，古鉴少揩磨。故里三千远，浮生四十过。汉江鱼不少，书寄莫嫌多。
和君时寄叔韵
作者：彭汝砺
朝代：宋

屈首随温暖，低头避谴呵。
灵根无挺拔，古鑑少揩磨。
故里三千远，浮生四十过。
汉江鱼不少，书寄莫嫌多。
和君时弟
作者：彭汝砺
朝代：宋

老马青骢色，扁舟画鹢文。长烟横作带，叠浪似成纹。北岭夜收雨，南冈朝出云。赋诗知有意，畎亩不忘君。
和君时弟
作者：彭汝砺
朝代：宋

老马青骢色，扁舟画鹢文。
长烟横作带，迭浪似成纹。
北岭夜收雨，南冈朝出云。
赋诗知有意，畎亩不忘君。
和君时弟南斋
作者：彭汝砺
朝代：宋
体裁：七言绝句

秋阴作雨拟如何，祇欲催人涕泗沱。愁绝暮蝉无限意，凄凉啼咽不成歌。
和君时弟有感
作者：彭汝砺
朝代：宋

鬓发非蓬草，秋来亦自衰。简书公迫促，岁月细推移。见客簪裳懒，登楼杖履迟。故园松菊在，归计定何时。
和君时弟有感
作者：彭汝砺
朝代：宋

鬓髮非蓬草，秋来亦自衰。
简书公迫促，岁月细推移。
见客簪裳懒，登楼杖履迟。
故园松菊在，归计定何时。
和君时弟洗竹
作者：彭汝砺
朝代：宋
体裁：五言律诗

斩伐奚伤性，繁枝漫作阴。静留朝日暖，寒聚晚烟深。叶有禽栖息，根无蚁蠹侵。龙孙今转盛，终待凤凰音。
和君时弟生辰时八月十四日也
作者：彭汝砺
朝代：宋

月行正几望，露润欲为霜。箕斗能符契，桑蓬可感伤。少时材独出，老去德方将。看取华亭鹤，何嫌发鬓苍。
和君时弟生辰时八月十四日也
作者：彭汝砺
朝代：宋

月行正几望，露润欲为霜。
箕斗能符契，桑蓬可感伤。
少时材独出，老去德方将。
看取华亭鹤，何嫌髮鬓苍。
和君时弟芝山避暑
作者：彭汝砺
朝代：宋

避热犹如避火攻，尽将身世隐壶中。微云急送鹿头雨，远水故吹牛首风。
和君时弟芝山避暑
作者：彭汝砺
朝代：宋

避热犹如避火攻，尽将身世隠壶中。
微云急送鹿头雨，远水故吹牛首风。
和君时弟见贻一首
作者：彭汝砺
朝代：宋

凫短非不足，鹤长非有馀。泰山逮毫芒，其理固一如。君才乃骅骝，行矣无踟蹰。万里不加鞭，日力复有舒。岂如老钝马，寸进徒渠渠。低头恋栈豆，时复仰天嘘。徊徨槽枥间，不用论智愚。惟中可以休，吾与子归欤。
和君时弟见贻一首
作者：彭汝砺
朝代：宋

鳬短非不足，鹤长非有余。
泰山逮毫芒，其理固一如。
君才乃骅骝，行矣无踟蹰。
万里不加鞭，日力復有舒。
岂如老钝马，寸进徒渠渠。
低头恋栈豆，时復仰天嘘。
徊徨槽枥间，不用论智愚。
惟中可以休，吾与子归欤。
和君时弟韵
作者：彭汝砺
朝代：宋

流火退缩金盛强，郊原日夜生寒凉。梨垂栗皱橙柚香，田家笑语炊黄粱。山水秀彻摇秋光，重岩细菊斑斑黄。万象呈露无遁藏，时和岁丰辰亦良。脂车与子游上方，吐论纵横气轩昂。书帙罗列图画张，睥睨孔孟窥虞唐。偃息道奥缘禅床，苒苒定看移星霜。
和君时弟韵
作者：彭汝砺
朝代：宋

流火退缩金盛强，郊原日夜生寒凉。
梨垂栗皱橙柚香，田家笑语炊黄粱。
山水秀彻摇秋光，重岩细菊斑斑黄。
万象呈露无遯藏，时和岁丰辰亦良。
脂车与子游上方，吐论纵横气轩昂。
书帙罗列图画张，睥睨孔孟窥虞唐。
偃息道奥缘禅床，苒苒定看移星霜。
和君时约谊甫先生游龙泉失期
作者：彭汝砺
朝代：宋

昨夜天文静，重云宿少微。客游还不值，人事故多违。照月双泉落，凌风一雁飞。山川虽往复，难值梦魂归。
和君时约谊甫先生游龙泉失期
作者：彭汝砺
朝代：宋

昨夜天文静，重云宿少微。
客游还不值，人事故多违。
照月双泉落，凌风一雁飞。
山川虽往復，难值梦魂归。
和君时苦热
作者：彭汝砺
朝代：宋
体裁：七言绝句

穷檐祇似在蒸炊，无事形疲心亦疲。惟有清谈能胜热，终朝无处不相思。
和君时见寄
作者：彭汝砺
朝代：宋
体裁：七言绝句

不是伤愁不作诗，吾言无益亦何为。肺肝欲语竟无处，惟有江头鸿雁知。
和君时语农者
作者：彭汝砺
朝代：宋

儿女莫啼翁莫愁，十分栽插十分收。酒篘白蚁须盈面，花插黄金听满头。大田既戒岁无忧，零雨其濛夜复收。籼稻可惟斋马鬣，圣禾亦自秀牛头。
和君时语农者·其一
作者：彭汝砺
朝代：宋
体裁：七言绝句

儿女莫啼翁莫愁，十分栽插十分收。酒篘白蚁须盈面，花插黄金听满头。
和君时语农者·其二
作者：彭汝砺
朝代：宋

大田既戒岁无忧，零雨其濛夜复收。籼稻可惟斋马鬣，圣禾亦自秀牛头。
和君时语农者·其二
作者：彭汝砺
朝代：宋

大田既戒岁无忧，零雨其蒙夜復收。
籼稻可惟斋马鬣，圣禾亦自秀牛头。
和君玉捕蝗杂咏
作者：彭汝砺
朝代：宋

草木经春老，牛羊薄晚归。水痕长淡薄，花片巧菲微。感物愁盈斛，劳形带缓围。利名劳有此，今日已知非。泽畔行萧洒，山边宿寂寥。烟尘牵永日，风月自澄霄。水旱忧千里，农桑念七条。君材知有待，归梦莫迢迢。燕拂低枝出，莺寻接叶藏。地平山影薄，溪急水声长。零露湿人鬓，飘风吹我裳。道边花更好，还亦似河阳。南北驱之既，东西长又多。已知蠹人力，毋亦沴天和。号令趋风雨，鞭笞畏网罗。相看愁欲死，恐未及驩歌。马病风尘里，人疲簿领间。旱枯忧泽竭，汗浃怨风悭。时雨恩终厚，骄阳势苦顽。降真香一炷，百拜望南山。
和君玉捕蝗杂咏·其一
作者：彭汝砺
朝代：宋
体裁：五言律诗

草木经春老，牛羊薄晚归。水痕长淡薄，花片巧菲微。感物愁盈斛，劳形带缓围。利名劳有此，今日已知非。
和君玉捕蝗杂咏·其三
作者：彭汝砺
朝代：宋

燕拂低枝出，莺寻接叶藏。地平山影薄，溪急水声长。零露湿人鬓，飘风吹我裳。道边花更好，还亦似河阳。
和君玉捕蝗杂咏·其三
作者：彭汝砺
朝代：宋

燕拂低枝出，鶑寻接叶藏。
地平山影薄，溪急水声长。
零露湿人鬓，飘风吹我裳。
道边花更好，还亦似河阳。
和君玉捕蝗杂咏·其二
作者：彭汝砺
朝代：宋
体裁：五言律诗

泽畔行萧洒，山边宿寂寥。烟尘牵永日，风月自澄霄。水旱忧千里，农桑念七条。君材知有待，归梦莫迢迢。
和君玉捕蝗杂咏·其五
作者：彭汝砺
朝代：宋

马病风尘裏，人疲簿领间。
旱枯忧泽竭，汗浃怨风悭。
时雨恩终厚，骄阳势苦顽。
降真香一炷，百拜望南山。
和君玉捕蝗杂咏·其五
作者：彭汝砺
朝代：宋

马病风尘里，人疲簿领间。旱枯忧泽竭，汗浃怨风悭。时雨恩终厚，骄阳势苦顽。降真香一炷，百拜望南山。
和君玉捕蝗杂咏·其四
作者：彭汝砺
朝代：宋
体裁：五言律诗

南北驱之既，东西长又多。已知蠹人力，毋亦沴天和。号令趋风雨，鞭笞畏网罗。相看愁欲死，恐未及驩歌。
和君玉林字韵
作者：彭汝砺
朝代：宋
体裁：五言律诗

晚日牛羊舍，清风鸟雀林。山蹊频下上，天色屡晴阴。县令三乡念，君王万里心。事功非翰墨，酬唱故相禁。
和周寺丞韵
作者：彭汝砺
朝代：宋
体裁：七言绝句

玉津亭树雪层层，故比人间分外清。恰似江南春到处，梅花一片拆园英。
和国信子育元韵
作者：彭汝砺
朝代：宋

雪馀税马立孱颜，望尽南垂北际山。一段黄云凝不散，胡人说是瓦桥关。晓起南山暮北山，夜深归梦祇山间。山中亦有流泉好，不许行人洗病颜。闻道朝正使入关，殷勤试托寄书还。逢人若问今何许，已过金钩第一山。山谷冥冥风怒号，故吹霜雪上绨袍。风波末路嗟奚拙，露电浮生笑自劳。傍火时寻柏子烧，青灯笑语夜寥寥。殊方更喜人情好，长日不知山路遥。
和国信子育元韵·其一
作者：彭汝砺
朝代：宋

雪余税马立孱颜，望尽南垂北际山。
一段黄云凝不散，胡人说是瓦桥关。
和国信子育元韵·其一
作者：彭汝砺
朝代：宋

雪馀税马立孱颜，望尽南垂北际山。一段黄云凝不散，胡人说是瓦桥关。
和国信子育元韵·其三
作者：彭汝砺
朝代：宋

闻道朝正使入关，殷勤试托寄书还。
逢人若问今何许，已过金鈎第一山。
和国信子育元韵·其三
作者：彭汝砺
朝代：宋

闻道朝正使入关，殷勤试托寄书还。逢人若问今何许，已过金钩第一山。
和国信子育元韵·其二
作者：彭汝砺
朝代：宋
体裁：七言绝句

晓起南山暮北山，夜深归梦祇山间。山中亦有流泉好，不许行人洗病颜。
和国信子育元韵·其五
作者：彭汝砺
朝代：宋
体裁：七言绝句

傍火时寻柏子烧，青灯笑语夜寥寥。殊方更喜人情好，长日不知山路遥。
和国信子育元韵·其四
作者：彭汝砺
朝代：宋
体裁：七言绝句

山谷冥冥风怒号，故吹霜雪上绨袍。风波末路嗟奚拙，露电浮生笑自劳。
和大名掾舍弟君时
作者：彭汝砺
朝代：宋

大名书到慰离忧，南北还嗟各宦游。任责踰涯吾不乐，食功随分汝何羞。客尘汎汎常时味，河水浑浑一片愁。綵服欲归今未可，遥将心寄日边州。
和大名掾舍弟君时
作者：彭汝砺
朝代：宋

大名书到慰离忧，南北还嗟各宦游。
任责踰涯吾不乐，食功随分汝何羞。
客尘泛泛常时味，河水浑浑一片愁。
綵服欲归今未可，遥将心寄日边州。
和子仲都官徐孺亭
作者：彭汝砺
朝代：宋

已矣斯人不可从，风流今见一亭中。云藏洲渚秋长碧，日在波澜晚更红。旱岁会为岩际雨，贪夫亦畏海濒风。于今未见如公比，叹息陈蕃榻亦空。
和子仲都官徐孺亭
作者：彭汝砺
朝代：宋

已矣斯人不可从，风流今见一亭中。
云藏洲渚秋长碧，日在波澜晚更红。
旱岁会为岩际雨，贪夫亦畏海濒风。
于今未见如公比，嘆息陈蕃榻亦空。
和子坚同游东湖游字韵
作者：彭汝砺
朝代：宋

小径行幽草，回塘汎杪秋。风波鱼自乐，芹藻雁同游。暇日容携酒，晴天好放舟。夕阳归旆晚，更向水边留。
和子坚同游东湖游字韵
作者：彭汝砺
朝代：宋

小径行幽草，回塘泛杪秋。
风波鱼自乐，芹藻雁同游。
暇日容携酒，晴天好放舟。
夕阳归旆晚，更向水边留。
和子忠弟见寄元韵
作者：彭汝砺
朝代：宋
体裁：五言律诗

诗书非不乐，富贵竟何加。岁月流年晚，山川行路赊。学须千古到，行畏一毫差。阃阈相期远，宁惟效兔罝。
和履中学士上元有作
作者：彭汝砺
朝代：宋

楼头星斗烂文章，锦绣中焚百和香。月似中秋灯似昼，总将明德奉吾皇。灯火能催万物春，花间蜂蝶已缤纷。太平会与民同乐，总道吾君是圣君。市废商廛野废耕，通宵笑傲乐升平。楼前乐奏九成曲，楼下人呼万岁声。珠翠云随凤辇行，重楼截臬与天平。春风不禁宫中事，吹落珠帘笑语声。
和履中学士上元有作·其一
作者：彭汝砺
朝代：宋
体裁：七言绝句

楼头星斗烂文章，锦绣中焚百和香。月似中秋灯似昼，总将明德奉吾皇。
和履中学士上元有作·其三
作者：彭汝砺
朝代：宋

市废商廛野废耕，通宵笑傲乐升平。楼前乐奏九成曲，楼下人呼万岁声。
和履中学士上元有作·其三
作者：彭汝砺
朝代：宋

市废商廛野废耕，通宵笑傲乐昇平。
楼前乐奏九成曲，楼下人呼万岁声。
和履中学士上元有作·其二
作者：彭汝砺
朝代：宋
体裁：七言绝句

灯火能催万物春，花间蜂蝶已缤纷。太平会与民同乐，总道吾君是圣君。
和履中学士上元有作·其四
作者：彭汝砺
朝代：宋
体裁：七言绝句

珠翠云随凤辇行，重楼截臬与天平。春风不禁宫中事，吹落珠帘笑语声。
和岩夫如字韵
作者：彭汝砺
朝代：宋

霆声破幽郁，雨点散空虚。日夕分长短，阴阳竞惨舒。柳丝吹细细，花片落疏疏。试望孤城远，江山画不如。
和岩夫如字韵
作者：彭汝砺
朝代：宋

霆声破幽鬰，雨点散空虚。
日夕分长短，阴阳竞惨舒。
柳丝吹细细，花片落疏疏。
试望孤城远，江山画不如。
和岩夫花字韵
作者：彭汝砺
朝代：宋
体裁：五言律诗

幽亭隔世路，高阁见天涯。绿散林边叶，红生水上花。人归越溪藕，僧进壑源茶。可念诗翁物，都归野叟家。
和广汉旅中韵
作者：彭汝砺
朝代：宋

苒苒征衣冒晓霜，客心衰寂鬓毛苍。故人行李来江外，游子飘蓬念异乡。言失筌蹄知意得，醉遗簪绂觉形忘。青衫四十犹羁旅，叹息泥沙困乘黄。
和广汉旅中韵
作者：彭汝砺
朝代：宋

苒苒征衣冒晓霜，客心衰寂鬓毛苍。
故人行李来江外，游子飘蓬念异乡。
言失筌蹄知意得，醉遗簪绂觉形忘。
青衫四十犹羁旅，嘆息泥沙困乘黄。
和广汉见和东字
作者：彭汝砺
朝代：宋

驾言欲何之，于彼湖水东。茫洋众游鱼，凌厉一归鸿。嚼蕊挹飞泉，解带临清风。寄声诗中伯，暇日倘来同。出处势不齐，譬若西与东。在阴有鸣鹤，渐陆见飞鸿。禹稷颜回道，下惠伯夷风。故彼孺子者，亦庶与古同。
和广汉见和东字·其一
作者：彭汝砺
朝代：宋
体裁：古风

驾言欲何之，于彼湖水东。茫洋众游鱼，凌厉一归鸿。嚼蕊挹飞泉，解带临清风。寄声诗中伯，暇日倘来同。
和广汉见和东字·其二
作者：彭汝砺
朝代：宋
体裁：古风

出处势不齐，譬若西与东。在阴有鸣鹤，渐陆见飞鸿。禹稷颜回道，下惠伯夷风。故彼孺子者，亦庶与古同。
和应诏吟
作者：彭汝砺
朝代：宋

又得华笺是浣溪，短窗翰墨自光辉。寒梅不动情相炤，幽鸟无声意欲飞。数四恩嘉成海渎，百千文字粲珠玑。风花未称相望意，特为君王述万机。
和应诏吟
作者：彭汝砺
朝代：宋

又得华笺是浣溪，短窗翰墨自光辉。
寒梅不动情相照，幽鸟无声意欲飞。
数四恩嘉成海渎，百千文字粲珠玑。
风花未称相望意，特为君王述万机。
和庭佐弟韵
作者：彭汝砺
朝代：宋

鸿雁飞云际，圭璋照座隅。喜心看欲雪，佳句续围炉。萧洒开书帙，清狂泥酒壶。云霄非万里，行看步夷涂。
和庭佐弟韵
作者：彭汝砺
朝代：宋

鸿雁飞云际，珪璋照座隅。
喜心看欲雪，佳句续围炉。
萧洒开书帙，清狂泥酒壶。
云霄非万里，行看步夷涂。
和庭佐观射
作者：彭汝砺
朝代：宋
体裁：五言律诗

勇士环云帜，将军臂角弓。三狐毙林曲，一雁落云中。百步风争疾，千夫胆丧雄。更须洗稂莠，归凯上边功。
和庭佐酒船
作者：彭汝砺
朝代：宋

红锦围歌席，黄金饰酒船。
兴撩江外客，香忤饮中仙。
忧虑无风雨，欢娱揖圣贤。
空余中夕梦，一棹倚江天。
和庭佐酒船
作者：彭汝砺
朝代：宋

红锦围歌席，黄金饰酒船。兴撩江外客，香忤饮中仙。忧虑无风雨，欢娱揖圣贤。空馀中夕梦，一棹倚江天。
和庭佐韵
作者：彭汝砺
朝代：宋
体裁：七言绝句

议论优优喜自得，簿书故故来相关。夜深归梦无羁束，绕尽南轩一席间。
和张侍读总翠亭
作者：彭汝砺
朝代：宋

城隅东北起危亭，卧栋飞檐控地形。万井不藏平野绿，一湖才见远山青。春归会圃低华幄，雨歇寒芜露翠屏。日暮登临望楼阙，误随飞鸟下南溟。
和张侍读总翠亭
作者：彭汝砺
朝代：宋

城隅东北起危亭，卧栋飞檐控地形。
万井不藏平野绿，一湖纔见远山青。
春归会圃低华幄，雨歇寒芜露翠屏。
日暮登临望楼阙，误随飞鸟下南溟。
和张侍读游蜀山
作者：彭汝砺
朝代：宋
体裁：七言律诗

日光拂拂已破卯，野色依依犹带秋。风卷旌旗出城曲，云迎步履过林幽。欲扳悬崖访猿鹤，更逐去鸟穷渊丘。脱洒尘埃坐清旷，静窥万物都蜉蝣。
和张季友正夫归因为诗寄
作者：彭汝砺
朝代：宋

曲曲幽林远远山，归与谁得似公安。
定为五柳先生传，应笑三年博士官。
上国尘沙随马棰，长溪风浪属渔竿。
秋风喜得音声到，起对青灯子细看。
和张季友正夫归因为诗寄
作者：彭汝砺
朝代：宋

曲曲幽林远远山，归与谁得似公安。定为五柳先生传，应笑三年博士官。上国尘沙随马箠，长溪风浪属渔竿。秋风喜得音声到，起对青灯子细看。
和彦常侍郎
作者：彭汝砺
朝代：宋
体裁：七言律诗

濯濯威灵赫赫光，天颜咫尺在岩廊。图功未肯兄三古，较艺何嫌弟寸长。鼓舞雷风驰汉诏，昭回云汉见尧章。酒樽更有论文乐，一笑令人万事忘。
和彦衡直讲
作者：彭汝砺
朝代：宋

日隐天北角，月飞海东头。清晖到堂除，转觉夜气幽。睥睨天地间，无物奚为忧。是身如芭蕉，况复身外名。至人本无心，肯为宠辱惊。风随月明来，终夜共清白。先生静无语，独看庭前柏。冠带褫客衣，诗书倦尘迹。好风此时来，应与君相识。照月槐影碎，吹风柏声繁。悠悠此时心，可乐不可言。
和彦衡直讲·其一
作者：彭汝砺
朝代：宋

日隐天北角，月飞海东头。清晖到堂除，转觉夜气幽。睥睨天地间，无物奚为忧。
和彦衡直讲·其一
作者：彭汝砺
朝代：宋

日隠天北角，月飞海东头。
清晖到堂除，转觉夜气幽。
睥睨天地间，无物奚为忧。
和彦衡直讲·其三
作者：彭汝砺
朝代：宋
体裁：古风

风随月明来，终夜共清白。先生静无语，独看庭前柏。冠带褫客衣，诗书倦尘迹。好风此时来，应与君相识。
和彦衡直讲·其二
作者：彭汝砺
朝代：宋

是身如芭蕉，况复身外名。至人本无心，肯为宠辱惊。
和彦衡直讲·其二
作者：彭汝砺
朝代：宋

是身如芭蕉，况復身外名。
至人本无心，肯为宠辱惊。
和彦衡直讲·其四
作者：彭汝砺
朝代：宋
体裁：古风

照月槐影碎，吹风柏声繁。悠悠此时心，可乐不可言。
和念一弟
作者：彭汝砺
朝代：宋
体裁：七言律诗

冈陵盘泊土湖深，蛟蜃伏藏山鸟吟。大雪埋云冬寂寞，乔松夹竹昼阴森。百年身逐无涯智，万斛愁中方寸心。昨日汝诗催泪落，暴添溪水两三寻。
和念一弟诗韵
作者：彭汝砺
朝代：宋

事如车转轴，日夜不曾周。固各有分定，疑皆非本谋。能鸣君似雁，不系我为舟。扰扰胶胶者，怜渠不自由。
和念一弟诗韵
作者：彭汝砺
朝代：宋

事如车转轴，日夜不曾周。
固各有分定，疑皆非本谋。
能鸣君似雁，不繫我为舟。
扰扰胶胶者，怜渠不自由。
和思归
作者：彭汝砺
朝代：宋

嗟予苦山野，爱子有光辉。饱学诗浑好，多愁虑益微。幕中方倚办，江上可言归。况有高风便，行看俊鹘飞。
和思归
作者：彭汝砺
朝代：宋

嗟予苦山野，爱子有光辉。
饱学诗浑好，多愁虑益微。
幙中方倚办，江上可言归。
况有高风便，行看俊鹘飞。
和户曹池亭韵
作者：彭汝砺
朝代：宋

水光苒苒上朱栏，六月轩楹起薄寒。谁约醉翁同酒艇，欲寻溪叟问渔竿。风飘翠芰清如洗，雨裛苍苔绿未乾。见说诸公游兴惬，梦魂终夕为盘桓。
和户曹池亭韵
作者：彭汝砺
朝代：宋

水光苒苒上朱栏，六月轩楹起薄寒。
谁约醉翁同酒艇，欲寻溪叟问渔竿。
风飘翠芰清如洗，雨裛苍苔绿未干。
见说诸公游兴惬，梦魂终夕为盘桓。
和执中及谢检法
作者：彭汝砺
朝代：宋

天女匆忙来献花，庄严净妙一何嘉。儿童更少浑无著，自胜维摩长者家。三年不见洛阳花，今日襄阳看转嘉。奔走簿书长似梦，不知春已满人家。
和执中及谢检法·其一
作者：彭汝砺
朝代：宋

天女匆忙来献花，庄严净妙一何嘉。儿童更少浑无著，自胜维摩长者家。
和执中及谢检法·其一
作者：彭汝砺
朝代：宋

天女匆忙来献花，庄严凈妙一何嘉。
儿童更少浑无着，自胜维摩长者家。
和执中及谢检法·其二
作者：彭汝砺
朝代：宋
体裁：七言绝句

三年不见洛阳花，今日襄阳看转嘉。奔走簿书长似梦，不知春已满人家。
和执中寄师厚同年
作者：彭汝砺
朝代：宋

千载风云庆一逢，枯荣相望百年中。雪霜松桧材先老，泥土骅骝路未通。颜子奚惭一箪食，阮生不是哭途穷。春游取次吟花药，枉负灯窗翰墨功。日暮相忘城上亭，云深祇见数峰青。傅岩可独为霖雨，荀里还归聚德星。汉水溯风增浩荡，兰花着雨长芳馨。啸吟久不过诸葛，丰度今谁似九龄。
和执中寄师厚同年·其一
作者：彭汝砺
朝代：宋
体裁：七言律诗

千载风云庆一逢，枯荣相望百年中。雪霜松桧材先老，泥土骅骝路未通。颜子奚惭一箪食，阮生不是哭途穷。春游取次吟花药，枉负灯窗翰墨功。
和执中寄师厚同年·其二
作者：彭汝砺
朝代：宋
体裁：七言律诗

日暮相忘城上亭，云深祇见数峰青。傅岩可独为霖雨，荀里还归聚德星。汉水溯风增浩荡，兰花着雨长芳馨。啸吟久不过诸葛，丰度今谁似九龄。
和执中游山
作者：彭汝砺
朝代：宋

峨峨楚山前，屹屹樊堞后。汗漫清汉左，蜿蜒大堤右。雷霆沸波澜，龙虎卧冈阜。春风无偏陂，润泽到藜莠。日月有底急，匆匆似奔走。乐哉城南游，矧复得智叟。横踰路东头，纵踏山北口。逶迤陟嵚崟，莽苍度林薮。巍亭立青冥，隐几见十部。崖石险欲落，参差露妍丑。沉深开殿阁，阙穴得圈臼。尚或埋泥涂，谁能斩薪槱。法海惟我汎，禅关与君叩。清泉给醍醐，一饮失尘垢。丹凤杳不来，瞻想更搔首。潭潭谷中寺，花木照堂坳。楼阁守岧峣，敧危贴星斗。白云杂香雾，终日在户牖。有沼旱不枯，金莲岂凡偶。不见白马至，似闻苍龙吼。一雨作丰年，欢愉逮鸡狗。税车高阳池，遗事问黄耇。叹息当世士，所怀自非苟。方醉白接䍦，宁贵朱组绶。拭目堕泪碑，徘徊想忠厚。河内借寇恂，南阳祠杜母。彼惟一纯诚，名等天地久。爱君所志远，尧舜望高后。谈经破小辩，独自持纲纽。德爱在章贡，甘棠不枯朽。邅回久荆楚，白发嗟未偶。轩昂更自拔，怵惕非人咎。宁甘冻饥死，不一变厥守。吾惟人间世，所遇皆所授。生死等梦幻，可能憬然否。譬犹二人奕，日夜竞胜负。纷纷置黑白，毕竟一何有。但愿山下水，尽作杯中酒。时时与君醉，独与造化友。忠臣不忘君，不问在畎亩。
和执中游山
作者：彭汝砺
朝代：宋

峨峨楚山前，屹屹樊堞后。
汗漫清汉左，蜿蜒大堤右。
雷霆沸波澜，龙虎卧冈阜。
春风无偏陂，润泽到藜莠。
日月有底急，匆匆似奔走。
乐哉城南游，矧復得智叟。
横踰路东头，纵踏山北口。
逶迤陟嵚崟，莽苍度林薮。
巍亭立青冥，隠几见十部。
崖石险欲落，参差露妍丑。
沉深开殿阁，阙穴得圈臼。
尚或埋泥涂，谁能斩薪槱。
法海惟我泛，禅关与君叩。
清泉给醍醐，一饮失尘垢。
丹凤杳不来，瞻想更搔首。
潭潭谷中寺，花木照堂坳。
楼阁守岧峣，敧危贴星斗。
白云杂香雾，终日在户牖。
有沼旱不枯，金莲岂凡偶。
不见白马至，似闻苍龙吼。
一雨作丰年，欢愉逮鸡狗。
税车高阳池，遗事问黄耉。
叹息当世士，所怀自非苟。
方醉白接䍦，宁贵朱组绶。
拭目堕泪碑，徘徊想忠厚。
河内借寇恂，南阳祠杜母。
彼惟一纯诚，名等天地久。
爱君所志远，尧舜望高后。
谈经破小辩，独自持纲纽。
德爱在章贡，甘棠不枯朽。
邅迴久荆楚，白髮嗟未偶。
轩昂更自拔，怵惕非人咎。
宁甘冻饥死，不一变厥守。
吾惟人间世，所遇皆所授。
生死等梦幻，可能憬然否。
譬犹二人奕，日夜竞胜负。
纷纷置黑白，毕竟一何有。
但愿山下水，尽作杯中酒。
时时与君醉，独与造化友。
忠臣不忘君，不问在畎亩。
和执中游山四诗 其一 谷隐寺
作者：彭汝砺
朝代：宋

谷隐多牡丹，一花百千叶。一根出一切，一切一根摄。爱君看花处，立悟恒沙劫。其谁知此意，祇有花间蝶。
和执中游山四诗 谷隠寺 其一
作者：彭汝砺
朝代：宋

谷隠多牡丹，一花百千叶。
一根出一切，一切一根摄。
爱君看花处，立悟恒沙劫。
其谁知此意，祇有花间蝶。
和执中游山四诗 谷隠寺 其二
作者：彭汝砺
朝代：宋
体裁：古风

楼阁倚天外，钟梵落人间。俗客有时去，野僧长日闲。白云何所往，飞鸟未能还。一望辄一叹，令人唯厚颜。
和执中游山四诗·岘山
作者：彭汝砺
朝代：宋
体裁：古风

甘棠如众木，岘首如众山。燕人爱召公，公去不忍攀。襄阳思叔子，堕泪湿孱颜。至今山外溪，日夜波澜翻。如公章贡祠，亦在山水间。
和执中游山四诗·谷隐寺
作者：彭汝砺
朝代：宋

谷隐多牡丹，一花百千叶。一根出一切，一切一根摄。爱君看花处，立悟恒沙劫。其谁知此意，祇有花间蝶。楼阁倚天外，钟梵落人间。俗客有时去，野僧长日闲。白云何所往，飞鸟未能还。一望辄一叹，令人唯厚颜。甘棠如众木，岘首如众山。燕人爱召公，公去不忍攀。襄阳思叔子，堕泪湿孱颜。至今山外溪，日夜波澜翻。如公章贡祠，亦在山水间。三年南雍居，十至高阳池。鱼鸟如故人，相忘不相疑。但持青莲叶，不倒白接䍦。我与之子游，何似山公时。
和执中游山四诗·高阳池
作者：彭汝砺
朝代：宋
体裁：古风

三年南雍居，十至高阳池。鱼鸟如故人，相忘不相疑。但持青莲叶，不倒白接䍦。我与之子游，何似山公时。
和提举送淮长老住延寿寺
作者：彭汝砺
朝代：宋

少时见说饱丛林，宴坐垂年味更深。月印夜潭非有意，云归秋嶂亦无心。非爱山林避市廛，一枝安隐寄残年。新泉遍作人天供，不用诸方五味禅。天地悠悠共故乡，眼前差别亦多方。欲知道济庵前路，俱是将军旧战场。
和提举送淮长老住延寿寺·其一
作者：彭汝砺
朝代：宋
体裁：七言绝句

少时见说饱丛林，宴坐垂年味更深。月印夜潭非有意，云归秋嶂亦无心。
和提举送淮长老住延寿寺·其三
作者：彭汝砺
朝代：宋
体裁：七言绝句

天地悠悠共故乡，眼前差别亦多方。欲知道济庵前路，俱是将军旧战场。
和提举送淮长老住延寿寺·其二
作者：彭汝砺
朝代：宋

非爱山林避市廛，一枝安隐寄残年。新泉遍作人天供，不用诸方五味禅。
和提举送淮长老住延寿寺·其二
作者：彭汝砺
朝代：宋

非爱山林避市廛，一枝安隠寄残年。
新泉遍作人天供，不用诸方五味禅。
和提点少卿喜雪诗韵
作者：彭汝砺
朝代：宋

曲岸沧洲一水涯，轻舟欲访戴逵家。城隅寂淡梧桐月，溪岸萧骚芦苇花。润泽便知年事足，清明更爱晓晴佳。园林已有春来信，笑看浮生鬓欲华。同云漫不见津涯，雪雾参差似一家。辛苦宋人成楮叶，殷勤驿使寄梅花。润沾南亩从横阔，寒助西山晓夕佳。三白更同千乘喜，屡丰吾亦有光华。
和提点少卿喜雪诗韵·其一
作者：彭汝砺
朝代：宋
体裁：七言律诗

曲岸沧洲一水涯，轻舟欲访戴逵家。城隅寂淡梧桐月，溪岸萧骚芦苇花。润泽便知年事足，清明更爱晓晴佳。园林已有春来信，笑看浮生鬓欲华。
和提点少卿喜雪诗韵·其二
作者：彭汝砺
朝代：宋
体裁：七言律诗

同云漫不见津涯，雪雾参差似一家。辛苦宋人成楮叶，殷勤驿使寄梅花。润沾南亩从横阔，寒助西山晓夕佳。三白更同千乘喜，屡丰吾亦有光华。
和提点少卿诗韵
作者：彭汝砺
朝代：宋

文场俱是出羣雄，曾颂鸿毛遇顺风。
稍记螭头初赐第，渐惊鹤髮欲成翁。
老年翰墨才仍敌，故国溪山路更同。
存殁感怀浑梦寐，会须推付酒樽中。
和提点少卿诗韵
作者：彭汝砺
朝代：宋

文场俱是出群雄，曾颂鸿毛遇顺风。稍记螭头初赐第，渐惊鹤发欲成翁。老年翰墨才仍敌，故国溪山路更同。存殁感怀浑梦寐，会须推付酒樽中。
和文渊同字韵
作者：彭汝砺
朝代：宋
体裁：五言律诗

湖上多佳致，清樽况不空。乐游今日并，幽思几人同。苒苒芰荷雨，萧萧芦苇风。南州人不见，流水自无穷。
和文渊游余干山寺
作者：彭汝砺
朝代：宋

爱山终日在山巅，山径迟留几屐穿。
涧水曲流随步屧，炉香深处作云烟。
峨峨健马横岩石，漠漠苍龙宿旧渊。
为语琵琶洲上路，几时容我繫归船。
和文渊游馀干山寺
作者：彭汝砺
朝代：宋

爱山终日在山巅，山径迟留几屐穿。涧水曲流随步屧，炉香深处作云烟。峨峨健马横岩石，漠漠苍龙宿旧渊。为语琵琶洲上路，几时容我系归船。
和春城北
作者：彭汝砺
朝代：宋

何曾看好春，已复见春深。水涨千溪绿，松低一路阴。簿书淹世态，鸡黍乱乡心。莫废清和饮，枝头李可沉。
和春城北
作者：彭汝砺
朝代：宋

何曾看好春，已復见春深。
水涨千溪绿，松低一路阴。
簿书淹世态，鷄黍乱乡心。
莫废清和饮，枝头李可沉。
和晚北园
作者：彭汝砺
朝代：宋
体裁：五言律诗

天气非相逼，东风已自归。乐游终少及，世事故多违。桃杏春如在，溪山暑尚微。早期荃楫泛，频纵角觞飞。
和晦之所感
作者：彭汝砺
朝代：宋

万物初还白帝秋，新寒苒苒上衣裘。红泥烂醉须千日，皓发悲吟漫四愁。气挹风云诗易取，分投胶漆意难酬。簿书久废游从乐，最负江山翠满楼。
和晦之所感
作者：彭汝砺
朝代：宋

万物初还白帝秋，新寒苒苒上衣裘。
红泥烂醉须千日，皓髮悲吟漫四愁。
气挹风云诗易取，分投胶漆意难酬。
簿书久废游从乐，最负江山翠满楼。
和李潜夫同年并简宁文渊时二君在鄱阳
作者：彭汝砺
朝代：宋
体裁：七言律诗

我贱无庸如子何，白头相望欲悲歌。少年策在英豪腹，清世名专守相科。薄宦从容忧自少，故人邂逅乐应多。秋风不见北归信，东顾苍茫临大河。
和李馀干干越亭
作者：彭汝砺
朝代：宋
体裁：七言律诗

溪流可到非千里，客梦相望欲十年。胜概昔闻遗老说，乐游今见令君贤。月移波影归珠箔，风转滩声落绮筵。安得浩歌寻涧曲，独飞纶钓醉霜天。
和梅堂祖心禅师答潭州知府谏议谢凡五遣人召禅师不往
作者：彭汝砺
朝代：宋

万里江湖一钓舟，夜寒乘月过沧洲。投竿不比任公子，误得骊龙亦上钩。胡床误看碧松枝，自爱壶中日月迟。冰尽暖沙眠犊子，波间细雨浴鱼儿。无弦不似伯牙琴，笑杀钟期错用心。却爱铁牛机外语，知音何似不知音。
和梅堂祖心禅师答潭州知府谏议谢凡五遣人召禅师不往·其一
作者：彭汝砺
朝代：宋

万里江湖一钓舟，夜寒乘月过沧洲。
投竿不比任公子，误得骊龙亦上鈎。
和梅堂祖心禅师答潭州知府谏议谢凡五遣人召禅师不往·其一
作者：彭汝砺
朝代：宋

万里江湖一钓舟，夜寒乘月过沧洲。投竿不比任公子，误得骊龙亦上钩。
和梅堂祖心禅师答潭州知府谏议谢凡五遣人召禅师不往·其三
作者：彭汝砺
朝代：宋
体裁：七言绝句

无弦不似伯牙琴，笑杀钟期错用心。却爱铁牛机外语，知音何似不知音。
和梅堂祖心禅师答潭州知府谏议谢凡五遣人召禅师不往·其二
作者：彭汝砺
朝代：宋
体裁：七言绝句

胡床误看碧松枝，自爱壶中日月迟。冰尽暖沙眠犊子，波间细雨浴鱼儿。
和正仲提举
作者：彭汝砺
朝代：宋

兀坐形忘入眇微，泊然无事亦无思。个中若得真消息，先报维摩长者知。一丝急急一丝迟，触物苍茫若有思。流水高山新作操，十年留待伯牙知。万事纵横似乱丝，道人莫道便无思。五湖风起浪如屋，祇问鸬鹚知不知。岘首人亡无限悲，高阳客散有馀思。急来相就一游乐，明日东西浑未知。十年祇有一钟期，泪落相望百尔思。寂寞广陵无复见，崩腾霖雨几人知。
和正仲提举
作者：彭汝砺
朝代：宋
体裁：七言绝句

败谷死灰枯木枝，禅那一味说无思。优昙昨夜花开了，碧眼胡儿知未知。
和正仲提举·其一
作者：彭汝砺
朝代：宋

兀坐形忘入眇微，泊然无事亦无思。个中若得真消息，先报维摩长者知。
和正仲提举·其一
作者：彭汝砺
朝代：宋

兀坐形忘入眇微，泊然无事亦无思。
箇中若得真消息，先报维摩长者知。
和正仲提举·其三
作者：彭汝砺
朝代：宋

万事纵横似乱丝，道人莫道便无思。
五湖风起浪如屋，祇问鸬鷀知不知。
和正仲提举·其三
作者：彭汝砺
朝代：宋

万事纵横似乱丝，道人莫道便无思。五湖风起浪如屋，祇问鸬鹚知不知。
和正仲提举·其二
作者：彭汝砺
朝代：宋
体裁：七言绝句

一丝急急一丝迟，触物苍茫若有思。流水高山新作操，十年留待伯牙知。
和正仲提举·其五
作者：彭汝砺
朝代：宋

十年祇有一钟期，泪落相望百尔思。寂寞广陵无复见，崩腾霖雨几人知。
和正仲提举·其五
作者：彭汝砺
朝代：宋

十年祇有一钟期，泪落相望百尔思。
寂寞广陵无復见，崩腾霖雨几人知。
和正仲提举·其四
作者：彭汝砺
朝代：宋

岘首人亡无限悲，高阳客散有余思。
急来相就一游乐，明日东西浑未知。
和正仲提举·其四
作者：彭汝砺
朝代：宋

岘首人亡无限悲，高阳客散有馀思。急来相就一游乐，明日东西浑未知。
和毛正仲
作者：彭汝砺
朝代：宋
体裁：七言律诗

风雨登危奚壮哉，见书三赋彼崔嵬。细缘狗脊仆肩病，曲转羊肠车辙摧。晨鹊卜知书信到，夜星占见使华来。爱君最识思亲意，取次枯肠夜九回。
和汉广席上赋柑
作者：彭汝砺
朝代：宋

秀色霜滋重，余香露洽鲜。
鹄巢灵殻媚，海窟夜珠圆。
丹橘非优贡，蟠桃亦浪仙。
无嗟后林质，未至太清天。
和汉广席上赋柑
作者：彭汝砺
朝代：宋

秀色霜滋重，馀香露洽鲜。鹄巢灵壳媚，海窟夜珠圆。丹橘非优贡，蟠桃亦浪仙。无嗟后林质，未至太清天。
和济叔兄书斋言志
作者：彭汝砺
朝代：宋

子夏今为河上居，诸生从此望夷涂。圣贤事业长难合，仁义生涯未至迂。盛德固能苏弊俗，明时安忍作潜夫。鞭驽欲副新诗念，争奈曾参性质愚。常因多病泣途穷，性命于今亦少通。贵贱固宜常厥德，死生岂足动吾中。游心自有诗书学，扶病须凭药石功。否剥亦留归泰复，天时安得久屯蒙。旅人汲汲赴前程，奔走川途不暂停。踪迹无如今困蹇，才谋不似旧精灵。雍容可羡云中雁，浩荡来随水面萍。富贵功名皆外物，艰难险阻亦须经。未得临流一醉观，江山应是怨无端。苦吟夜月横诗笔，烂醉秋风把钓竿。溪濑最宜霜后听，峰峦曾向雨中看。输君瞬息穷千里，苒苒羁怀几万般。
和济叔兄书斋言志·其一
作者：彭汝砺
朝代：宋
体裁：七言律诗

子夏今为河上居，诸生从此望夷涂。圣贤事业长难合，仁义生涯未至迂。盛德固能苏弊俗，明时安忍作潜夫。鞭驽欲副新诗念，争奈曾参性质愚。
和济叔兄书斋言志·其三
作者：彭汝砺
朝代：宋
体裁：七言律诗

旅人汲汲赴前程，奔走川途不暂停。踪迹无如今困蹇，才谋不似旧精灵。雍容可羡云中雁，浩荡来随水面萍。富贵功名皆外物，艰难险阻亦须经。
和济叔兄书斋言志·其二
作者：彭汝砺
朝代：宋

常因多病泣途穷，性命于今亦少通。贵贱固宜常厥德，死生岂足动吾中。游心自有诗书学，扶病须凭药石功。否剥亦留归泰复，天时安得久屯蒙。
和济叔兄书斋言志·其二
作者：彭汝砺
朝代：宋

常因多病泣途穷，性命于今亦少通。
贵贱固宜常厥德，死生岂足动吾中。
游心自有诗书学，扶病须凭药石功。
否剥亦留归泰復，天时安得久屯蒙。
和济叔兄书斋言志·其四
作者：彭汝砺
朝代：宋
体裁：七言律诗

未得临流一醉观，江山应是怨无端。苦吟夜月横诗笔，烂醉秋风把钓竿。溪濑最宜霜后听，峰峦曾向雨中看。输君瞬息穷千里，苒苒羁怀几万般。
和济叔兄书斋言志一首
作者：彭汝砺
朝代：宋

宴处重寻旧，淹留怪此身。是非方背俗，趋向且依仁。讲论青瑶重，文章白日新。材谋强训练，机务默经纶。抱策期宁汉，潜辉岂避秦。幽扉重藓迹，永巷绝车辚。奥域争先到，夷途约荐臻。方从三友益，肯顾一瓢贫。学以充吾志，思期惠尔民。如何迷要路，未得泛通津。虽谓神龙屈，宁惭尺蠖伸。庙堂方致理，岩穴肯遗人。自顾蓬蒿迹，终非草莽臣。伫期携素业，相与奉严宸。执己清成雪，谋邦锐应斤。力求三代治，追复在昌辰。
和济叔兄书斋言志一首
作者：彭汝砺
朝代：宋

讌处重寻旧，淹留怪此身。
是非方背俗，趋向且依仁。
讲论青瑶重，文章白日新。
材谋强训练，机务默经纶。
抱策期宁汉，潜辉岂避秦。
幽扉重藓迹，永巷绝车辚。
奥域争先到，夷途约荐臻。
方从三友益，肯顾一瓢贫。
学以充吾志，思期惠尔民。
如何迷要路，未得泛通津。
虽谓神龙屈，宁惭尺蠖伸。
庙堂方致理，岩穴肯遗人。
自顾蓬蒿迹，终非草莽臣。
伫期携素业，相与奉严宸。
执己清成雪，谋邦锐应斤。
力求三代治，追復在昌辰。
和济叔冬字
作者：彭汝砺
朝代：宋
体裁：五言律诗

雨声传到耳，雪意尽穷冬。气味闲相惬，形骸病见攻。冷呵诗笔冻，寒啜酒醅醲。且剧红炉饮，行闻古寺钟。
和济叔城上数篇·柏
作者：彭汝砺
朝代：宋
体裁：七言绝句

落尽桃花梅子英，一枝霜雪自光荣。猛怜夜月纷纷影，频听秋风细细声。
和济叔城上数篇·梅
作者：彭汝砺
朝代：宋

城外人家梅子枝，细花欲出蒂开时。光迷路径雪应妒，香满幽林莺未知。
和济叔城上数篇·梅
作者：彭汝砺
朝代：宋

城外人家梅子枝，细花欲出蒂开时。
光迷路径雪应妬，香满幽林鶑未知。
和济叔城上数篇·芙蓉
作者：彭汝砺
朝代：宋
体裁：七言绝句

春风桃李绣朱阑，更插芙蓉待薄寒。花萼未成驺从起，异时空作憩棠看。
和济叔城上数篇·草
作者：彭汝砺
朝代：宋
体裁：七言绝句

草色初成城上春，春风步履衬浮云。踏青未得游人见，烟日遮藏待使君。
和济叔小饮韵
作者：彭汝砺
朝代：宋

岛屿风回北，沧溟月上东。苦吟诗眼碧，小酌病颜红。城近更筹数，天寒斗柄中。且安颜巷陋，无泣阮途穷。
和济叔小饮韵
作者：彭汝砺
朝代：宋

岛屿风迴北，沧溟月上东。
苦吟诗眼碧，小酌病颜红。
城近更筹数，天寒斗柄中。
且安颜巷陋，无泣阮途穷。
和济叔春日
作者：彭汝砺
朝代：宋
体裁：七言律诗

青衫日日逐埃尘，风雨今朝重惜春。幽鸟数声还近节，落花万片正愁人。十分润泽生东亩，一丈波涛长旧津。欲踏泥涂上城角，纷纷草色细如茵。
和济叔灯花
作者：彭汝砺
朝代：宋

灯花一点照花枝，今夕相看孰是非。冷艳几时开密室，春光半夜到重闱。稚儿戏蹙寒心落，羁妇争持喜信归。寄语帘风莫催促，冷吟赢得看芳菲。
和济叔灯花
作者：彭汝砺
朝代：宋

灯花一点照花枝，今夕相看孰是非。
冷艷几时开密室，春光半夜到重闱。
稚儿戏蹙寒心落，羁妇争持喜信归。
寄语帘风莫催促，冷吟赢得看芳菲。
和润之砚冰
作者：彭汝砺
朝代：宋

晨风凝不散，砚石冻初成。
翠失苍龙骨，寒余一鑑清。
纤毫隔冰雪，宝墨妬瑶琼。
莫近朝阳暖，留看夜月明。
和润之砚冰
作者：彭汝砺
朝代：宋

晨风凝不散，砚石冻初成。翠失苍龙骨，寒馀一鉴清。纤毫隔冰雪，宝墨妒瑶琼。莫近朝阳暖，留看夜月明。
和润之苦吟韵
作者：彭汝砺
朝代：宋
体裁：五言律诗

诸公敏酬唱，顷刻听诗成。夜月留寒影，春花落细英。更须洗尘滓，莫使污晶明。君看少陵格，篇章句句新。
和深之饮字
作者：彭汝砺
朝代：宋

穷阴方欲归，故故作凝凛。乾坤几日雪，昼作宵还甚。寒威镇氛沴，和气生丰稔。君子有酒食，健啖亦豪饮。齑盐本吾味，笑此已多品。芬芳臭如兰，烂熳文似锦。夜阑烛花低，更转鸟声噤。私饮乐已湛，情话言尤审。驽才负荷重，终夕无安寝。楼头钟几声，展转屡攲枕。
和深之饮字
作者：彭汝砺
朝代：宋

穷阴方欲归，故故作凝凛。
干坤几日雪，昼作宵还甚。
寒威镇氛沴，和气生丰稔。
君子有酒食，健啖亦豪饮。
虀盐本吾味，笑此已多品。
芬芳臭如兰，烂熳文似锦。
夜阑烛花低，更转鸟声噤。
私饮乐已湛，情话言尤审。
驽才负荷重，终夕无安寝。
楼头钟几声，展转屡欹枕。
和深父伤字韵
作者：彭汝砺
朝代：宋

郑弃非人弃，梁亡只自亡。危机交弊弱，血刃第争强。恃力虽千国，推尊独一王。衰微今已往，掩卷益增伤。前史权衡在，当时法度亡。力扶周室弱，深抑楚人强。言战嗟无义，书元示有王。细推褒贬意，掩卷一悲伤。战伐周纲替，春秋救已亡。缀旒忧主弱，问鼎叹臣强。萧斧惩当世，蓍龟鉴后王。最怜君学苦，能为古人伤。春秋二百战，一一叙兴亡。书战皆非义，称人亦贬强。临文常抑楚，谨始必尊王。穷究当时事，应须发感伤。
和深父伤字韵·其一
作者：彭汝砺
朝代：宋
体裁：五言律诗

郑弃非人弃，梁亡只自亡。危机交弊弱，血刃第争强。恃力虽千国，推尊独一王。衰微今已往，掩卷益增伤。
和深父伤字韵·其三
作者：彭汝砺
朝代：宋

战伐周纲替，春秋捄已亡。
缀旒忧主弱，问鼎嘆臣强。
萧斧惩当世，蓍龟鑑后王。
最怜君学苦，能为古人伤。
和深父伤字韵·其三
作者：彭汝砺
朝代：宋

战伐周纲替，春秋救已亡。缀旒忧主弱，问鼎叹臣强。萧斧惩当世，蓍龟鉴后王。最怜君学苦，能为古人伤。
和深父伤字韵·其二
作者：彭汝砺
朝代：宋
体裁：五言律诗

前史权衡在，当时法度亡。力扶周室弱，深抑楚人强。言战嗟无义，书元示有王。细推褒贬意，掩卷一悲伤。
和深父伤字韵·其四
作者：彭汝砺
朝代：宋
体裁：五言律诗

春秋二百战，一一叙兴亡。书战皆非义，称人亦贬强。临文常抑楚，谨始必尊王。穷究当时事，应须发感伤。
和深父学士
作者：彭汝砺
朝代：宋
体裁：七言律诗

故人气分比松筠，凌雨霜风转更新。暇日莫辞三斗酒，浮云便是百年身。今来古往祇如此，弟唱兄酬莫厌频。雪霁拥炉须酩酊，月明分手更逡巡。
和游双泉
作者：彭汝砺
朝代：宋

投明一雨见年丰，此乐知君与我同。左右水声长不绝，却疑身在钓船中。薄疑身世近蟾宫，步武虚凉在在同。山色远追诗句上，泉声双落酒卮中。松柏疏疏吹晚风，清凉分与众人同。泉声出自尘埃外，更在千崖万壑中。
和游双泉·其一
作者：彭汝砺
朝代：宋
体裁：七言绝句

投明一雨见年丰，此乐知君与我同。左右水声长不绝，却疑身在钓船中。
和游双泉·其三
作者：彭汝砺
朝代：宋
体裁：七言绝句

松柏疏疏吹晚风，清凉分与众人同。泉声出自尘埃外，更在千崖万壑中。
和游双泉·其二
作者：彭汝砺
朝代：宋

薄疑身世近蟾宫，步武虚凉在在同。山色远追诗句上，泉声双落酒卮中。
和游双泉·其二
作者：彭汝砺
朝代：宋

薄疑身世近蟾宫，步武虚凉在在同。
山色远追诗句上，泉声双落酒巵中。
和游龙泉寺
作者：彭汝砺
朝代：宋
体裁：五言律诗

林边竹枝子，问法即心王。气挹千山秀，风吹万室凉。灵泉通润泽，幽鸟恣徊翔。雨雪翻天地，看瞻爱有常。
和瑛师
作者：彭汝砺
朝代：宋
体裁：古风

去来的的然，莫道无来去。烟萝宝峰境，风月清源路。雨涨没沧洲，云归出孤屿。风便水亦便，非讼亦非诉。
和瑛师
作者：彭汝砺
朝代：宋

山花时复对行舟，想笑行人易白头。流水尽窥春燕舞，近山晴见暮云收。篇章近日更腾掀，字字含容八万门。临水可怜人则远，浮云澄淡月黄昏。江城双鲤得诗筒，应念劳劳梦幻中。雷电自知生有限，波澜还悟物无穷。
和瑛师
作者：彭汝砺
朝代：宋

江湖日夜着东流，水上干坤一点浮。
隔浦云山随客步，近村花竹慰人愁。
同舟自有林宗在，结社还须惠远游。
酒兴正酣归更懒，坐看凉月上沧洲。
和瑛师
作者：彭汝砺
朝代：宋

江湖日夜著东流，水上乾坤一点浮。隔浦云山随客步，近村花竹慰人愁。同舟自有林宗在，结社还须惠远游。酒兴正酣归更懒，坐看凉月上沧洲。
和瑛师
作者：彭汝砺
朝代：宋

泽国春初好，江城雨易昏。系舟林下寺，步屧水边村。法悦长如此，诗情剩欲论。归心师莫问，一旆正翻翻。
和瑛师
作者：彭汝砺
朝代：宋

泽国春初好，江城雨易昏。
繫舟林下寺，步屧水边村。
法悦长如此，诗情剩欲论。
归心师莫问，一旆正翻翻。
和瑛师·其一
作者：彭汝砺
朝代：宋

山花时复对行舟，想笑行人易白头。流水尽窥春燕舞，近山晴见暮云收。
和瑛师·其一
作者：彭汝砺
朝代：宋

山花时復对行舟，想笑行人易白头。
流水尽窥春燕舞，近山晴见暮云收。
和瑛师·其三
作者：彭汝砺
朝代：宋
体裁：七言绝句

江城双鲤得诗筒，应念劳劳梦幻中。雷电自知生有限，波澜还悟物无穷。
和瑛师·其二
作者：彭汝砺
朝代：宋
体裁：七言绝句

篇章近日更腾掀，字字含容八万门。临水可怜人则远，浮云澄淡月黄昏。
和白酒
作者：彭汝砺
朝代：宋
体裁：五言律诗

村醪薄滋味，市俗固安便。酃水东湖咏，青囊杜甫钱。宴游知有地，尘俗自非仙。我醉非关饮，昏昏坐欲眠。
和祖道京淮道中
作者：彭汝砺
朝代：宋
体裁：七言绝句

马头一日对青山，万里归心插羽翰。暮雨晚晴风转急，京淮亦自苦春寒。
和祖道募耕者赴西北
作者：彭汝砺
朝代：宋

朝廷今日重农耕，劝募招怀有度程。四海田畴须垦辟，万箱菽粟看流行。
和祖道募耕者赴西北
作者：彭汝砺
朝代：宋

朝廷今日重农耕，劝募招怀有度程。
四海田畴须垦闢，万箱菽粟看流行。
和祖道国门外文渊子至东父饯席上赠别
作者：彭汝砺
朝代：宋
体裁：五言律诗

行李随长道，飘蓬笑贱官。望云瞻白日，临水看惊澜。鸟语如知节，花开尚怯寒。莫嫌春色浅，留到后园看。
和祖道渡江
作者：彭汝砺
朝代：宋

归上慈亲酒一觞，吾荣不啻插麾幢。雨沾马辔行春野，风满舟樯泛晓航。江路好山随步履，人家流水照轩窗。梅仙不怪多诗思，莺语纷纷燕子双。
和祖道渡江
作者：彭汝砺
朝代：宋

归上慈亲酒一觞，吾荣不啻插麾幢。
雨沾马辔行春野，风满舟樯泛晓航。
江路好山随步履，人家流水照轩窗。
梅仙不怪多诗思，鶑语纷纷燕子双。
和祖道见致政王中允题壁
作者：彭汝砺
朝代：宋

里巷参差一水间，水边相失复三年。旧题想见风规好，清隐传闻志尚贤。道路尚能谈旧事，林泉宁复挂尘缘。迟回禄仕予真怯，不独无君郭外田。
和祖道见致政王中允题壁
作者：彭汝砺
朝代：宋

里巷参差一水间，水边相失復三年。
旧题想见风规好，清隠传闻志尚贤。
道路尚能谈旧事，林泉宁復挂尘缘。
迟回禄仕予真怯，不独无君郭外田。
和程秀才望五老峰
作者：彭汝砺
朝代：宋

忆步灵芝望翠峦，扁舟今入望中山。沾濡晓雾仙衣湿，点缀春苔鹤发班。幽谷静闻寒布落，重崖晴见暮云还。世途正为声荣困，谁伴苍颜老此间。
和程秀才望五老峰
作者：彭汝砺
朝代：宋

忆步灵芝望翠峦，扁舟今入望中山。
沾濡晓雾仙衣湿，点缀春苔鹤髮班。
幽谷静闻寒布落，重崖晴见暮云还。
世途正为声荣困，谁伴苍颜老此间。
和章承议通判来章
作者：彭汝砺
朝代：宋
体裁：五言律诗

近水班荆坐，缘山拄杖行。云烟窥胜概，风雨听寒声。久累维摩病，多惭卫玠清。波澜终未息，衮衮共劳生。
和粹老云居之句
作者：彭汝砺
朝代：宋

重阳不醉篱边菊，故老匡庐访远公。信笔更题诗满叶，总随流水出云中。海上句丽百衲衣，天南身毒一筇枝。卧龙独乐愁为雨，今问庞公过在谁。颠倒纵横如彼何，清词丽句不妨多。维摩亦漫称居士，木榻堪怜似老婆。云中笑语觉风生，摩诘今时令独行。摇首谁能拜弥勒，皱眉却合怕渊明。
和粹老云居之句·其一
作者：彭汝砺
朝代：宋
体裁：七言绝句

重阳不醉篱边菊，故老匡庐访远公。信笔更题诗满叶，总随流水出云中。
和粹老云居之句·其三
作者：彭汝砺
朝代：宋
体裁：七言绝句

颠倒纵横如彼何，清词丽句不妨多。维摩亦漫称居士，木榻堪怜似老婆。
和粹老云居之句·其二
作者：彭汝砺
朝代：宋

海上句丽百衲衣，天南身毒一笻枝。
卧龙独乐愁为雨，今问庞公过在谁。
和粹老云居之句·其二
作者：彭汝砺
朝代：宋

海上句丽百衲衣，天南身毒一筇枝。卧龙独乐愁为雨，今问庞公过在谁。
和粹老云居之句·其四
作者：彭汝砺
朝代：宋
体裁：七言绝句

云中笑语觉风生，摩诘今时令独行。摇首谁能拜弥勒，皱眉却合怕渊明。
和美叔学士
作者：彭汝砺
朝代：宋

早日清明气郁葱，翠舆朝出建章宫。光回鹭羽云霄外，翠滴荷衣雨露中。苦爱平心似崔郾，预愁启事愧山公。酬诗自笑才悭涩，不似清微长养风。
和美叔学士
作者：彭汝砺
朝代：宋

早日清明气鬰葱，翠舆朝出建章宫。
光回鹭羽云霄外，翠滴荷衣雨露中。
苦爱平心似崔郾，预愁启事愧山公。
酬诗自笑才悭涩，不似清微长养风。
和自遣
作者：彭汝砺
朝代：宋
体裁：五言律诗

春花竞狼藉，暮鸟学啁嘲。劲节松千尺，奇文凤九苞。杲之莲府客，嵇绍竹林交。欲看归廊庙，胡然忆旧巢。
和致政侍郎书怀因寄赠侍亲及邓以中使计会刬刷军器改途先之唐因寄是诗
作者：彭汝砺
朝代：宋

雾露星轺湿，尘埃羽檄驰。君王非好武，天下合防危。乐事难并合，浮生易别离。赖知春好在，五日与君期。
和致政侍郎书怀因寄赠侍亲及邓以中使计会刬刷军器改途先之唐因寄是诗
作者：彭汝砺
朝代：宋

雾露星轺湿，尘埃羽檄驰。
君王非好武，天下合防危。
乐事难并合，浮生易别离。
頼知春好在，五日与君期。
和致远
作者：彭汝砺
朝代：宋
体裁：七言绝句

过从准拟酒如渑，腊到春风次第生。七日风流金胜好，九霄雨露锡银罂。
和致远学士游池
作者：彭汝砺
朝代：宋

堤外波澜浸彩霓，花间宫殿出高枝。风高夭矫凤飞去，雨止蜿蜒龙倒垂。早晚烟霞相间杂，浮沉鱼鸟并游嬉。文王台沼群贤至，不比山阴祓禊时。岸岸垂杨障绿阴，时时好鸟啭清音。昭回河汉波澜阔，方丈蓬莱雨露深。到处香烟浓作雾，谁家珠翠密成林。争标想见千人唱，声入青云画鼓深。
和致远学士游池·其一
作者：彭汝砺
朝代：宋

堤外波澜浸彩霓，花间宫殿出高枝。
风高夭矫凤飞去，雨止蜿蜒龙倒垂。
早晚烟霞相间杂，浮沉鱼鸟并游嬉。
文王台沼羣贤至，不比山阴祓禊时。
和致远学士游池·其一
作者：彭汝砺
朝代：宋

堤外波澜浸彩霓，花间宫殿出高枝。风高夭矫凤飞去，雨止蜿蜒龙倒垂。早晚烟霞相间杂，浮沉鱼鸟并游嬉。文王台沼群贤至，不比山阴祓禊时。
和致远学士游池·其二
作者：彭汝砺
朝代：宋
体裁：七言律诗

岸岸垂杨障绿阴，时时好鸟啭清音。昭回河汉波澜阔，方丈蓬莱雨露深。到处香烟浓作雾，谁家珠翠密成林。争标想见千人唱，声入青云画鼓深。
和致远学士韵
作者：彭汝砺
朝代：宋
体裁：五言律诗

落笔千人畏，挥谈一坐倾。竹林冬更好，星斗夜深明。爱古情何远，忧时气未平。老人无见解，祇愿酒频行。
和致远登楼有感
作者：彭汝砺
朝代：宋
体裁：七言律诗

昔人已劝莫登楼，年少登楼应白头。鳷鹊雪残冰尚泮，蓬莱云静月如流。灯棚影阔明千里，乐部声长在十洲。万物莫如公最乐，诗情应祇为民忧。
和舅氏和仲游朱萝洞
作者：彭汝砺
朝代：宋

杳霭冲融烟雨间，攀跻经涉几重关。洞天见说非人世，何似蓬莱海上山。松竹山风吹我衣，溪寒细雨落霏霏。琴声彷佛窥幽趣，若到无弦意转微。村北村南几往回，云中咫尺见崔嵬。今时不似维摩诘，指掌能移妙喜来。
和舅氏和仲游朱萝洞·其一
作者：彭汝砺
朝代：宋
体裁：七言绝句

杳霭冲融烟雨间，攀跻经涉几重关。洞天见说非人世，何似蓬莱海上山。
和舅氏和仲游朱萝洞·其三
作者：彭汝砺
朝代：宋
体裁：七言绝句

村北村南几往回，云中咫尺见崔嵬。今时不似维摩诘，指掌能移妙喜来。
和舅氏和仲游朱萝洞·其二
作者：彭汝砺
朝代：宋
体裁：七言绝句

松竹山风吹我衣，溪寒细雨落霏霏。琴声彷佛窥幽趣，若到无弦意转微。
和范学士
作者：彭汝砺
朝代：宋

红尘投老倦征鞍，梦寐清规祇厚颜。论德每疑观大水，言诗曾赋仰高山。退之自处轲雄后，甫也当居扬马间。知止旧风衰久矣，只今须合为公还。酒榼棋枰足燕闲，市朝愁复抗尘颜。曾非学道随东鲁，可怕移文累北山。花烛园林春半际，烟波亭榭水中间。篮舆想见公游处，颍水何时听我还。
和范学士·其一
作者：彭汝砺
朝代：宋
体裁：七言律诗

红尘投老倦征鞍，梦寐清规祇厚颜。论德每疑观大水，言诗曾赋仰高山。退之自处轲雄后，甫也当居扬马间。知止旧风衰久矣，只今须合为公还。
和范学士·其二
作者：彭汝砺
朝代：宋

酒榼棋枰足燕闲，市朝愁复抗尘颜。曾非学道随东鲁，可怕移文累北山。花烛园林春半际，烟波亭榭水中间。篮舆想见公游处，颍水何时听我还。
和范学士·其二
作者：彭汝砺
朝代：宋

酒榼棋枰足燕闲，市朝愁復抗尘颜。
曾非学道随东鲁，可怕移文累北山。
花烛园林春半际，烟波亭榭水中间。
篮舆想见公游处，颍水何时听我还。
和范学士韵
作者：彭汝砺
朝代：宋

大府池台能近郭，邻家花木巧当颜。丛篁著雨初成径，巨石浮烟恰是山。御气即能驰碧落，战文谁敢敌黄间。乐天自得三无愠，易地何殊五不还。先生亡子众推贤，号慕今犹似恸颜。西竺尝言空是色，南华亦笑泽藏山。由来世事无穷处，毕竟人生在几间。看著江流长泛泛，可言逝水不知还。日华苒苒在波澜，水色依依照面颜。汉上仙槎浮八月，海中金阙隐三山。芙蓉开席成阴处，杨柳维舟倒影间。景物向人情不浅，频将风月送公还。清香一炷意超然，万事无缘更动颜。野鸟衔花来丈室，烟萝招月出遥山。居方不碍游方内，住世还如出世间。却笑晚年贪著事，野边湖外夜忘还。南阳五月饱偷安，报政无闻祇汗颜。平日髡钳盈狴犴，丰年盗贼出丘山。簿书细碎晨昏事，弦诵寂寥庠序间。但见颍川多凤集，仍知合浦有珠还。岂有微功答谬恩，尚思荣禄慰慈颜。心诚似水知宗海，事责如蚊欲负山。资性仅同中以下，行能未及二之间。木桃每屈言为赠，祇恐琼瑶未足还。南阳虽好远江干，襄沔归来失病颜。雨霁远浮清汉水，云归深见上方山。伤心蜀主君臣际，回首庞公父子间。薄暮楼头待明月，笛声时见钓舟还。起照青铜已鬓斑，早衰不似旧容颜。尘埃苒苒行其野，霜雪纷纷陟彼山。稍忆辍耕栖垄上，不堪待罪久行间。阳台自笑云无定，华表应疑鹤未还。风雨先催十月寒，顾瞻言迈祇悲颜。二天旧泽流淮水，五色新文照楚山。我病欲归虏使重，君行合在侍臣间。颍川莫厌次公去，宣室方思贾谊还。
和范学士韵·其一
作者：彭汝砺
朝代：宋

大府池台能近郭，邻家花木巧当颜。
丛篁着雨初成径，巨石浮烟恰是山。
御气即能驰碧落，战文谁敢敌黄间。
乐天自得三无愠，易地何殊五不还。
和范学士韵·其一
作者：彭汝砺
朝代：宋

大府池台能近郭，邻家花木巧当颜。丛篁著雨初成径，巨石浮烟恰是山。御气即能驰碧落，战文谁敢敌黄间。乐天自得三无愠，易地何殊五不还。
和范学士韵·其七
作者：彭汝砺
朝代：宋
体裁：七言律诗

南阳虽好远江干，襄沔归来失病颜。雨霁远浮清汉水，云归深见上方山。伤心蜀主君臣际，回首庞公父子间。薄暮楼头待明月，笛声时见钓舟还。
和范学士韵·其三
作者：彭汝砺
朝代：宋

日华苒苒在波澜，水色依依照面颜。汉上仙槎浮八月，海中金阙隐三山。芙蓉开席成阴处，杨柳维舟倒影间。景物向人情不浅，频将风月送公还。
和范学士韵·其三
作者：彭汝砺
朝代：宋

日华苒苒在波澜，水色依依照面颜。
汉上仙槎浮八月，海中金阙隠三山。
芙蓉开席成阴处，杨柳维舟倒影间。
景物向人情不浅，频将风月送公还。
和范学士韵·其九
作者：彭汝砺
朝代：宋
体裁：七言律诗

风雨先催十月寒，顾瞻言迈祇悲颜。二天旧泽流淮水，五色新文照楚山。我病欲归虏使重，君行合在侍臣间。颍川莫厌次公去，宣室方思贾谊还。
和范学士韵·其二
作者：彭汝砺
朝代：宋

先生亡子众推贤，号慕今犹似恸颜。
西竺尝言空是色，南华亦笑泽藏山。
由来世事无穷处，毕竟人生在几间。
看着江流长泛泛，可言逝水不知还。
和范学士韵·其二
作者：彭汝砺
朝代：宋

先生亡子众推贤，号慕今犹似恸颜。西竺尝言空是色，南华亦笑泽藏山。由来世事无穷处，毕竟人生在几间。看著江流长泛泛，可言逝水不知还。
和范学士韵·其五
作者：彭汝砺
朝代：宋

南阳五月饱偷安，报政无闻祇汗颜。
平日髠钳盈狴犴，丰年盗贼出丘山。
簿书细碎晨昏事，弦诵寂寥庠序间。
但见颍川多凤集，仍知合浦有珠还。
和范学士韵·其五
作者：彭汝砺
朝代：宋

南阳五月饱偷安，报政无闻祇汗颜。平日髡钳盈狴犴，丰年盗贼出丘山。簿书细碎晨昏事，弦诵寂寥庠序间。但见颍川多凤集，仍知合浦有珠还。
和范学士韵·其八
作者：彭汝砺
朝代：宋

起照青铜已鬓斑，早衰不似旧容颜。尘埃苒苒行其野，霜雪纷纷陟彼山。稍忆辍耕栖垄上，不堪待罪久行间。阳台自笑云无定，华表应疑鹤未还。
和范学士韵·其八
作者：彭汝砺
朝代：宋

起照青铜已鬓斑，早衰不似旧容颜。
尘埃苒苒行其野，霜雪纷纷陟彼山。
稍忆辍耕栖壠上，不堪待罪久行间。
阳台自笑云无定，华表应疑鹤未还。
和范学士韵·其六
作者：彭汝砺
朝代：宋
体裁：七言律诗

岂有微功答谬恩，尚思荣禄慰慈颜。心诚似水知宗海，事责如蚊欲负山。资性仅同中以下，行能未及二之间。木桃每屈言为赠，祇恐琼瑶未足还。
和范学士韵·其四
作者：彭汝砺
朝代：宋

清香一炷意超然，万事无缘更动颜。
野鸟衔花来丈室，烟萝招月出遥山。
居方不碍游方内，住世还如出世间。
却笑晚年贪着事，野边湖外夜忘还。
和范学士韵·其四
作者：彭汝砺
朝代：宋

清香一炷意超然，万事无缘更动颜。野鸟衔花来丈室，烟萝招月出遥山。居方不碍游方内，住世还如出世间。却笑晚年贪著事，野边湖外夜忘还。
和莘老元日时改元丰
作者：彭汝砺
朝代：宋

天以元丰号太平，新年风物兆康宁。农人待种滂沱雨，太史仍占润泽星。初日浮阳临夏屋，宿霜澄澈照寒厅。玉津池北池南路，还拟同探柳眼青。衣冠投晓贺元正，草木欣欣共晏宁。玉历已开新岁日，璿玑犹数去年星。风流岂遂同乌府，香火还来共水厅。渐老莫惊头欲白，公名久已在丹青。
和莘老元日时改元丰·其一
作者：彭汝砺
朝代：宋
体裁：七言律诗

天以元丰号太平，新年风物兆康宁。农人待种滂沱雨，太史仍占润泽星。初日浮阳临夏屋，宿霜澄澈照寒厅。玉津池北池南路，还拟同探柳眼青。
和莘老元日时改元丰·其二
作者：彭汝砺
朝代：宋

衣冠投晓贺元正，草木欣欣共晏宁。
玉历已开新岁日，璇玑犹数去年星。
风流岂遂同乌府，香火还来共水厅。
渐老莫惊头欲白，公名久已在丹青。
和莘老元日时改元丰·其二
作者：彭汝砺
朝代：宋

衣冠投晓贺元正，草木欣欣共晏宁。玉历已开新岁日，璿玑犹数去年星。风流岂遂同乌府，香火还来共水厅。渐老莫惊头欲白，公名久已在丹青。
和莘老城东斋祠
作者：彭汝砺
朝代：宋

郁郁葱葱佳气中，晓天春雾湿濛濛。山川更洗崇朝雨，草木还催二月风。乐国地开金色界，容台人在水晶宫。长年饱食知无补，尚有私诚祝屡丰。天上春来今几时，园林已自足光辉。桃心欲放轻红出，柳眼初分嫩绿归。解冻暖风吹浩荡，养花新雨落霏微。知君准拟多行乐，佳句何妨及绣衣。
和莘老城东斋祠·其一
作者：彭汝砺
朝代：宋

郁郁葱葱佳气中，晓天春雾湿濛濛。山川更洗崇朝雨，草木还催二月风。乐国地开金色界，容台人在水晶宫。长年饱食知无补，尚有私诚祝屡丰。
和莘老城东斋祠·其一
作者：彭汝砺
朝代：宋

鬰鬰葱葱佳气中，晓天春雾湿蒙蒙。
山川更洗崇朝雨，草木还催二月风。
乐国地开金色界，容台人在水晶宫。
长年饱食知无补，尚有私诚祝屡丰。
和莘老城东斋祠·其二
作者：彭汝砺
朝代：宋
体裁：七言律诗

天上春来今几时，园林已自足光辉。桃心欲放轻红出，柳眼初分嫩绿归。解冻暖风吹浩荡，养花新雨落霏微。知君准拟多行乐，佳句何妨及绣衣。
和蒋孝严江行
作者：彭汝砺
朝代：宋
体裁：七言律诗

江为雨频增浩荡，物因霜重益凄凉。千年老木战风色，万里澄波浮日光。梅萼半红浑腊意，麦田微绿已春阳。欲留佳赏无樽酒，空引诗魂百尺长。
和蒋深甫雷亭韵
作者：彭汝砺
朝代：宋
体裁：七言律诗

巉岩巨石藏蛟龙，石破龙归旧迹空。风生江面激惊浪，雨歇天涯横断虹。高吟独据一老木，远望喜见双飞鸿。踪步忽逢溪上叟，忘言疑是渭滨翁。
和蜀公家居
作者：彭汝砺
朝代：宋

平湖三月水犹寒，霜鉴冰壶照玉颜。柳暗何如江上路，云深不碍海中山。春风凫雁窥青琐，晚日波涛在白间。景物会招山简醉，时时倒着接䍦还。
和蜀公家居
作者：彭汝砺
朝代：宋

平湖三月水犹寒，霜鑑冰壶照玉颜。
柳暗何如江上路，云深不碍海中山。
春风鳬雁窥青琐，晚日波涛在白间。
景物会招山简醉，时时倒着接䍦还。
和谒孝肃祠堂
作者：彭汝砺
朝代：宋

声容不见见灵祠，眷惜徘徊重叹咨。樵牧万家歌旧泽，簪绅百拜望英资。深图遂失商霖远，清论空随海月垂。欲拾绪言嗟未得，风流喜读大夫碑。
和谒孝肃祠堂
作者：彭汝砺
朝代：宋

声容不见见灵祠，眷惜徘徊重嘆咨。
樵牧万家歌旧泽，簪绅百拜望英资。
深图遂失商霖远，清论空随海月垂。
欲拾绪言嗟未得，风流喜读大夫碑。
和运干奉议见赠元韵
作者：彭汝砺
朝代：宋

沉碑万山脚，骑马习池头。元凯亦过虑，山公聊自谋。青烟鹿门净，黄竹凤林秋。兴废不可问，登临徒百忧。
和运干奉议见赠元韵
作者：彭汝砺
朝代：宋

沉碑万山脚，骑马习池头。
元凯亦过虑，山公聊自谋。
青烟鹿门浄，黄竹凤林秋。
兴废不可问，登临徒百忧。
和通判承议
作者：彭汝砺
朝代：宋
体裁：五言律诗

水边人不到，吾与子同行。始见游鱼乐，时闻幽鸟声。山如仁者静，风是圣之清。拟买扁舟去，江湖老此生。
和通判朝奉宋丈
作者：彭汝砺
朝代：宋

尘事如毛日日生，故园久拟问归程。飞鹏怒薄扶摇上，病骥饥寻巀嵲行。绿野尽头迷汉水，白云深处是樊城。私怀借问何其似，祇看摇摇车上旌。未忍田间老此生，衰迟已觉怯修程。频频彼似鸒斯党，踽踽吾非杕杜行。云影昼迷芝岭路，水声夜到凤林城。仆夫不见人忧思，未晓匆匆已抗旌。
和通判朝奉宋丈·其一
作者：彭汝砺
朝代：宋
体裁：七言律诗

尘事如毛日日生，故园久拟问归程。飞鹏怒薄扶摇上，病骥饥寻巀嵲行。绿野尽头迷汉水，白云深处是樊城。私怀借问何其似，祇看摇摇车上旌。
和通判朝奉宋丈·其二
作者：彭汝砺
朝代：宋
体裁：七言律诗

未忍田间老此生，衰迟已觉怯修程。频频彼似鸒斯党，踽踽吾非杕杜行。云影昼迷芝岭路，水声夜到凤林城。仆夫不见人忧思，未晓匆匆已抗旌。
和通判章承议
作者：彭汝砺
朝代：宋

决胜从容樽俎间，一军争死不知还。拔旗往蹈乌丸垒，杖箠横封函谷关。画像麒麟天上阁，铭功鸡鹿雪中山。我荣不与诸公比，归见慈亲一解颜。卢商舟淅两岐间，四月军行八月还。龟息不妨窥道奥，鼠偷无敢近禅关。云迷汉水沧浪水，雨湿蒲山岌嶪山。曷日与君同此乐，清言犹可慰衰颜。
和通判章承议·其一
作者：彭汝砺
朝代：宋

决胜从容樽俎间，一军争死不知还。
拔旗往蹈乌丸垒，杖棰横封函谷关。
画像麒麟天上阁，铭功鸡鹿雪中山。
我荣不与诸公比，归见慈亲一解颜。
和通判章承议·其一
作者：彭汝砺
朝代：宋

决胜从容樽俎间，一军争死不知还。拔旗往蹈乌丸垒，杖箠横封函谷关。画像麒麟天上阁，铭功鸡鹿雪中山。我荣不与诸公比，归见慈亲一解颜。
和通判章承议·其二
作者：彭汝砺
朝代：宋
体裁：七言律诗

卢商舟淅两岐间，四月军行八月还。龟息不妨窥道奥，鼠偷无敢近禅关。云迷汉水沧浪水，雨湿蒲山岌嶪山。曷日与君同此乐，清言犹可慰衰颜。
和邹汉广见寄
作者：彭汝砺
朝代：宋

征旆飞飞度夕阳，画桡隐隐照溪光。白云点缀千峰绿，青女摧残万叶黄。林外小花留蛱蝶，岸边深藻宿鸳鸯。沧浪可爱须沉醉，诗老无疑缓报章。
和邹汉广见寄
作者：彭汝砺
朝代：宋

征旆飞飞度夕阳，画桡隠隠照溪光。
白云点缀千峰绿，青女摧残万叶黄。
林外小花留蛱蝶，岸边深藻宿鸳鸯。
沧浪可爱须沉醉，诗老无疑缓报章。
和都官看雪
作者：彭汝砺
朝代：宋

孤城带雪望天涯，潇洒风情自一家。景物尚嗟春意满，雨枝零落不成花。朔风吹雪落云端，腊意春容尽苦寒。收拾浊醪成一醉，怅无丝竹借馀欢。
和都官看雪·其一
作者：彭汝砺
朝代：宋
体裁：七言绝句

孤城带雪望天涯，潇洒风情自一家。景物尚嗟春意满，雨枝零落不成花。
和都官看雪·其二
作者：彭汝砺
朝代：宋

朔风吹雪落云端，腊意春容尽苦寒。
收拾浊醪成一醉，怅无丝竹借余欢。
和都官看雪·其二
作者：彭汝砺
朝代：宋

朔风吹雪落云端，腊意春容尽苦寒。收拾浊醪成一醉，怅无丝竹借馀欢。
和颖叔寄佛印
作者：彭汝砺
朝代：宋

有客寄诗南雍州，清新全占岘山秋。官名便据非常宠，文学元居第一流。云近蛟龙朝丈室，夜寒星月宿重楼。知公有勇断鳌足，到彼不须骑虎头。忆留铁瓮城经夏，却泛金山寺看秋。钟梵去随沧海远，楼台低涌大江流。波澜隐约开龙国，烟雾分明见蜃楼。他日上方容听法，不应疑我皱眉头。
和颖叔寄佛印·其一
作者：彭汝砺
朝代：宋
体裁：七言律诗

有客寄诗南雍州，清新全占岘山秋。官名便据非常宠，文学元居第一流。云近蛟龙朝丈室，夜寒星月宿重楼。知公有勇断鳌足，到彼不须骑虎头。
和颖叔寄佛印·其二
作者：彭汝砺
朝代：宋

忆留铁瓮城经夏，却泛金山寺看秋。钟梵去随沧海远，楼台低涌大江流。波澜隐约开龙国，烟雾分明见蜃楼。他日上方容听法，不应疑我皱眉头。
和颖叔寄佛印·其二
作者：彭汝砺
朝代：宋

忆留铁瓮城经夏，却泛金山寺看秋。
钟梵去随沧海远，楼台低涌大江流。
波澜隠约开龙国，烟雾分明见蜃楼。
他日上方容听法，不应疑我皱眉头。
和颖叔游宗华并一绝奉呈
作者：彭汝砺
朝代：宋
体裁：七言绝句

回环万竹锁烟霞，步履迟留问故家。我向利名心最薄，青云合得旧生涯。
和题净慈寺
作者：彭汝砺
朝代：宋

已失禅关治，空严古殿尊。佛香尘草莽，僧饭饱鱼豚。万竹藏秋色，丰碑落烧痕。废兴俱物鉴，谁似语公孙。
和题浄慈寺
作者：彭汝砺
朝代：宋

已失禅关治，空严古殿尊。
佛香尘草莽，僧饭饱鱼豚。
万竹藏秋色，丰碑落烧痕。
废兴俱物鑑，谁似语公孙。
和题真相院
作者：彭汝砺
朝代：宋

山色随行止，溪声满见闻。灯花秋寂淡，香火夜氛氲。野色迷修竹，厨烟长白云。大夫材力健，故宠寺僧勤。
和题真相院
作者：彭汝砺
朝代：宋

山色随行止，溪声满见闻。
灯花秋寂淡，香火夜氛氲。
野色迷修竹，厨烟长白云。
大夫材力健，故宠寺僧懃。
和馆阁诸公游池韵
作者：彭汝砺
朝代：宋

达士超然独若遗，赋诗行酒似儿嬉。一杯相属非人力，四者难并异昔时。高柳去随波斗绿，啼莺未与燕为期。春晴岂但群公乐，万物纷纷总自私。
和馆阁诸公游池韵
作者：彭汝砺
朝代：宋

达士超然独若遗，赋诗行酒似儿嬉。
一杯相属非人力，四者难并异昔时。
高柳去随波斗绿，啼鶑未与燕为期。
春晴岂但羣公乐，万物纷纷总自私。
和马太守五首 其一 寒林
作者：彭汝砺
朝代：宋

平林十里看深秋，疏影横斜翠欲流。日晚小舟维别浦，天寒飞鸟浴沧洲。傍山畦径村村远，近水轩楹事事幽。欲赋祇惭非太白，酒卮独觊一朝酬。
和马太守五首 其二 翠玉
作者：彭汝砺
朝代：宋

平湖如鉴见寒林，谁作高亭据静深。到海水源终有本，从龙云影自无心。芰荷一片随幽赏，鸂鶒双飞近醉吟。顾我倦游归欲早，寒门独觊数窥临。
和马太守五首·五老峰
作者：彭汝砺
朝代：宋
体裁：七言律诗

不到匡庐今几年，幽亭纵目意茫然。苍颜想像重湖外，翠色参差落照前。润泽为霖功及物，坚高作柱势参天。使君笔墨真能赋，不必须凭绘画传。
和马太守五首·寒林
作者：彭汝砺
朝代：宋

平林十里看深秋，疏影横斜翠欲流。日晚小舟维别浦，天寒飞鸟浴沧洲。傍山畦径村村远，近水轩楹事事幽。欲赋祇惭非太白，酒卮独觊一朝酬。平湖如鉴见寒林，谁作高亭据静深。到海水源终有本，从龙云影自无心。芰荷一片随幽赏，鸂鶒双飞近醉吟。顾我倦游归欲早，寒门独觊数窥临。万竹娟娟一径开，禅师当日为谁栽。本支间出为龙去，秀实长留待凤来。挥袂好风能应接，杖藜栖鸟误惊猜。公游岂得如嵇阮，禁省方归治剧材。不到匡庐今几年，幽亭纵目意茫然。苍颜想像重湖外，翠色参差落照前。润泽为霖功及物，坚高作柱势参天。使君笔墨真能赋，不必须凭绘画传。逸老初开池上亭，使君钟鼓乐新成。宝林自有湖山助，定水何曾风浪生。雨过淡云迷岛屿，日长幽鸟下檐楹。扁舟远泛沧浪碧，可避时人笑独清。
和马太守五首·寒林
作者：彭汝砺
朝代：宋

平林十里看深秋，疏影横斜翠欲流。
日晚小舟维别浦，天寒飞鸟浴沧洲。
傍山畦径村村远，近水轩楹事事幽。
欲赋祇惭非太白，酒巵独觊一朝酬。
和马太守五首·水云
作者：彭汝砺
朝代：宋
体裁：七言律诗

万竹娟娟一径开，禅师当日为谁栽。本支间出为龙去，秀实长留待凤来。挥袂好风能应接，杖藜栖鸟误惊猜。公游岂得如嵇阮，禁省方归治剧材。
和马太守五首·澄心亭
作者：彭汝砺
朝代：宋
体裁：七言律诗

逸老初开池上亭，使君钟鼓乐新成。宝林自有湖山助，定水何曾风浪生。雨过淡云迷岛屿，日长幽鸟下檐楹。扁舟远泛沧浪碧，可避时人笑独清。
和马太守五首·翠玉
作者：彭汝砺
朝代：宋

平湖如鑑见寒林，谁作高亭据静深。
到海水源终有本，从龙云影自无心。
芰荷一片随幽赏，鸂鶒双飞近醉吟。
顾我倦游归欲早，寒门独觊数窥临。
咏柳
作者：彭汝砺
朝代：宋

柳色溪头相照深，诗翁收拾寄清吟。晚风吹散千丝缕，巧系游人夜夜心。
咏柳
作者：彭汝砺
朝代：宋

柳色溪头相照深，诗翁收拾寄清吟。
晚风吹散千丝缕，巧繫游人夜夜心。
喜徐景宗秀才至
作者：彭汝砺
朝代：宋

久客羁栖正无赖，故人邂逅一相逢。红泥绿酒方沈醉，白雪清吟未款从。昏翳忽收尘耳目，欢欣争入病颜容。秋风且醉江山碧，莫纵离愁到客悰。
喜徐景宗秀才至
作者：彭汝砺
朝代：宋

久客羁栖正无頼，故人邂逅一相逢。
红泥绿酒方沈醉，白雪清吟未款从。
昏翳忽收尘耳目，欢欣争入病颜容。
秋风且醉江山碧，莫纵离愁到客悰。
喜择之子文至桐江次伯兄韵
作者：彭汝砺
朝代：宋

病夫憔悴浙江边，谁恻穷途旧橐单。尺素不闻倾塞雁，扁舟未至望沙滩。羁栖久客情无赖，邂逅相逢意倍欢。幽夜冥冥思取火，与君同取白榆钻。
喜择之子文至桐江次伯兄韵
作者：彭汝砺
朝代：宋

病夫憔悴浙江边，谁恻穷途旧橐单。
尺素不闻倾塞雁，扁舟未至望沙滩。
羁栖久客情无頼，邂逅相逢意倍欢。
幽夜冥冥思取火，与君同取白榆钻。
喜文渊登第因寄二篇
作者：彭汝砺
朝代：宋

春风吹诏落天涯，喜听君荣及盛时。桂籍功名知自取，云台事业旧相期。骐驎有力争千里，燕雀无才寄一枝。士稚果能先越石，苏秦应欲愤张仪。十年共力诗书学，万里相期将相科。白屋自知难掩抑，青山聊得慰蹉跎。宠荣未有如君早，衰病争加若我何。灯下无人知此意，独鸣寒剑一悲歌。
喜文渊登第因寄二篇·其一
作者：彭汝砺
朝代：宋
体裁：七言律诗

春风吹诏落天涯，喜听君荣及盛时。桂籍功名知自取，云台事业旧相期。骐驎有力争千里，燕雀无才寄一枝。士稚果能先越石，苏秦应欲愤张仪。
喜文渊登第因寄二篇·其二
作者：彭汝砺
朝代：宋
体裁：七言律诗

十年共力诗书学，万里相期将相科。白屋自知难掩抑，青山聊得慰蹉跎。宠荣未有如君早，衰病争加若我何。灯下无人知此意，独鸣寒剑一悲歌。
嘆交
作者：彭汝砺
朝代：宋

儿童不可近，况復与之亲。
薤露不终刻，松风知几春。
嚬嚬徒满目，切切竟何人。
诵罢鶑鸣咏，空余涕满巾。
四方
作者：彭汝砺
朝代：宋

四方难缀游人足，万里无嗟客子蓬。
红满桃花生细浪，白翻苹叶起清风。
路当吴楚尘相接，源出淮夷势未穷。
闻说夜吟清不尽，月明如近水晶宫。
四方
作者：彭汝砺
朝代：宋

四方难缀游人足，万里无嗟客子蓬。红满桃花生细浪，白翻蘋叶起清风。路当吴楚尘相接，源出淮夷势未穷。闻说夜吟清不尽，月明如近水晶宫。
四月七日出城西见河中资政侍郎遇中叔联骑入池南门行东北隅以归各赋一首
作者：彭汝砺
朝代：宋

一过西城首一回，经年欲往限尘埃。蔷薇露湿春犹在，杨柳烟深晓未开。雨后波光浮渤澥，云中山色隐蓬莱。与君驰马竞东北，也道曾来池上来。
四月七日出城西见河中资政侍郎遇中叔联骑入池南门行东北隅以归各赋一首
作者：彭汝砺
朝代：宋

一过西城首一迴，经年欲往限尘埃。
蔷薇露湿春犹在，杨柳烟深晓未开。
雨后波光浮渤澥，云中山色隠蓬莱。
与君驰马竞东北，也道曾来池上来。
围炉分题得书屏
作者：彭汝砺
朝代：宋

巧制方还曲，黄编卷复舒。废兴千古意，穷达一屏书。光素侵残雪，尘埃拂蠹鱼。粗官久不用，慎勿怨相疏。
围炉分题得书屏
作者：彭汝砺
朝代：宋

巧制方还曲，黄编卷復舒。
废兴千古意，穷达一屏书。
光素侵残雪，尘埃拂蠹鱼。
粗官久不用，慎勿怨相疏。
在合肥幕中有作
作者：彭汝砺
朝代：宋

幕府开雄盛，朋游望俊髦。双松斗冰雪，一鹗出蓬蒿。春雨吟花蒂，秋霜擘蟹螯。山川留翰墨，天地入风骚。感慨惊多变，微生病一号。酒卮馀寂淡，诗笔惠英豪。忧思生心腑，尘埃上鬓毛。簿书今日困，道路此身劳。小雨开濡滞，清飙散郁陶。小亭山可见，由此欲登高。
在合肥幕中有作
作者：彭汝砺
朝代：宋

幕府开雄盛，朋游望俊髦。
双松斗冰雪，一鹗出蓬蒿。
春雨吟花蒂，秋霜擘蟹螯。
山川留翰墨，天地入风骚。
感慨惊多变，微生病一号。
酒巵余寂淡，诗笔惠英豪。
忧思生心腑，尘埃上鬓毛。
簿书今日困，道路此身劳。
小雨开濡滞，清飈散鬰陶。
小亭山可见，由此欲登高。
城上
作者：彭汝砺
朝代：宋
体裁：七言律诗

孤城纵目尽南东，山转溪回翠且重。云际静浮滨汉水，林端清送上方钟。今时汉北无雏凤，当日襄南有卧龙。万事废兴无足问，登临吾乐正从容。
城上怀古
作者：彭汝砺
朝代：宋

水涨藏舟浦，云浮偃月城。寒芜随地远，漫水与天平。险阻生奸伪，乾坤入圣明。杖藜登绝径，谈笑不忘情。
城上怀古
作者：彭汝砺
朝代：宋

水涨藏舟浦，云浮偃月城。
寒芜随地远，漫水与天平。
险阻生姦僞，干坤入圣明。
杖藜登绝径，谈笑不忘情。
城东行事去李简夫甚迩可以卜见而俱有往返之禁因戏为歌驰寄
作者：彭汝砺
朝代：宋

故人咫尺水东头，我欲见之心悠悠。有足欲往不自由，形骸静对莺花留。我思肥陵昔之游，云雾密锁城上楼。把酒待月生海陬，月到行午醉未休。濡须南池水中洲，脱帽散发寻渔舟。夕阳扶栏持钓钩，白蘋风起寒飕飗。别来纷纷几春秋，彼此待尽栖林丘。滴泪落水东争流，肺肝虽大不容忧。残息乃复如悬疣，得官相望真如囚。李夫子，借使复得把酒与子饮，其乐还如昔时不。我今鬓发已丝志已偷，力不能前钝如牛。泡浪亦悟吾生浮，尚壮欲以华簪投。日月逐逐同传邮，何用自与身为矛。我歌草草子须酬，欲读子歌销我愁。
城东行事去李简夫甚迩可以卜见而俱有往返之禁因戏为歌驰寄
作者：彭汝砺
朝代：宋

故人咫尺水东头，我欲见之心悠悠。
有足欲往不自由，形骸静对鶑花留。
我思肥陵昔之游，云雾密锁城上楼。
把酒待月生海陬，月到行午醉未休。
濡须南池水中洲，脱帽散髮寻渔舟。
夕阳扶栏持钓鈎，白苹风起寒飕飗。
别来纷纷几春秋，彼此待尽栖林丘。
滴泪落水东争流，肺肝虽大不容忧。
残息乃復如悬疣，得官相望真如囚。
李夫子，借使復得把酒与子饮，其乐还如昔时不。
我今鬓髮已丝志已偷，力不能前钝如牛。
泡浪亦悟吾生浮，尚壮欲以华簪投。
日月逐逐同传邮，何用自与身为矛。
我歌草草子须酬，欲读子歌销我愁。
城东谢氏园亭即席上冲元
作者：彭汝砺
朝代：宋
体裁：七言绝句

小小林亭花竹幽，低徊似拟慰公愁。相看剧饮终无绪，坐叹风光信水流。
塞外冬至
作者：彭汝砺
朝代：宋
体裁：七言律诗

今年至日是今朝，日影方长路更遥。霜雪辛勤白榆塞，鹓鸿怅望紫宸朝。阴冥丘壑云长暗，阳触渊泉冻欲销。欲问春来消息近，几多垂柳在溪桥。
壮心
作者：彭汝砺
朝代：宋
体裁：七言律诗

锐气销磨一水平，壮心非欲避功名。穷通有属都天意，忧乐无端自物情。拂地延留山月影，褰帘收拾水风声。清吟又得松陵侣，谁惜花前酒重倾。
夏六月公济与弟六人游安国竹园某有诗
作者：彭汝砺
朝代：宋
体裁：七言律诗

万竹纷纷光欲流，花亭况在竹林幽。阴藏绝径为深谷，风起炎天见早秋。此地遂为千亩胜，吾侪非止七贤游。清凉可爱无朝夕，无问昏鸦故未休。
夏景
作者：彭汝砺
朝代：宋
体裁：七言绝句

朱明犹自有春天，野色逢迎定洒然。蕉叶莫虚停酒盏，杏花频委寄诗笺。
夜坐
作者：彭汝砺
朝代：宋

日夕孤蟾上，天寒万象低。苦吟闻夜漏，端坐听晨鸡。大道非无径，青云自有梯。更须极幽隐，慎勿叹羁栖。
夜坐
作者：彭汝砺
朝代：宋

日夕孤蟾上，天寒万象低。
苦吟闻夜漏，端坐听晨鸡。
大道非无径，青云自有梯。
更须极幽隠，慎勿嘆羁栖。
夜坐家人乞诗
作者：彭汝砺
朝代：宋
体裁：五言律诗

憔悴蓬门学，尘埃布褐身。一官偶今日，相顾守吾贫。上国恩波重，高门鬓雪新。岂无忠孝论，子细遗良人。
夜坐谨成小诗呈晦堂心老
作者：彭汝砺
朝代：宋

修炼清彻骨，斡旋幽入神。
寸丝缚九虎，一指挂三钧。
丈室夜忽旦，寒崖冬自春。
师乎何所命，学佛亦非人。
夜坐谨成小诗呈晦堂心老
作者：彭汝砺
朝代：宋

修鍊清彻骨，斡旋幽入神。寸丝缚九虎，一指挂三钧。丈室夜忽旦，寒崖冬自春。师乎何所命，学佛亦非人。
夜泊睦州桐江
作者：彭汝砺
朝代：宋
体裁：五言排律

一水连银汉，千山拥古城。客乘清夜息，舟倚碧溪横。皓月危峰影，清风细浪声。呕哑殊俗语，惨淡异乡情。途旅淹时月，羁穷独弟兄。刚肠双古剑，荡迹一流萍。道路人皆厌，风波我亦惊。胡为甘险阻，所得喜豪英。俗眼无相笑，吾非逐利名。
夜登竹亭
作者：彭汝砺
朝代：宋
体裁：古风

碧玉多朝风，萧洒不及夜。沧溟月飞出，碎影如刻画。爱君有素节，霜雪不凋谢。无言静相对，似欲闻情话。城上已三更，欲归犹未罢。
大小沙陀·其一
作者：彭汝砺
朝代：宋
体裁：五言律诗

南障古北口，北控大沙陀。土地稻粱少，岁时霜雪多。古来常用武，今日许通和。岂乏骠姚将，君王悟止戈。
大小沙陀·其二
作者：彭汝砺
朝代：宋
体裁：古风

大小沙陀深没膝，车不留踪马无迹。曲折多途胡亦惑，自上高冈认南北。大风吹沙成瓦砾，头面疮痍手皴坼，下带长烟蔽深驿。层冰峨峨霜雪白，狼顾鸟行愁覆溺。一日不能行一驿，吾闻治生莫如啬。
大暑息林下
作者：彭汝砺
朝代：宋
体裁：古风

溪流转东西，日色不可障。水风鼓炎热，如坐蒸炊上。幽林隤山谷，弛楫没清旷。行矣难少留，白云在吾望。
大暑道中
作者：彭汝砺
朝代：宋

高堂卧清风，顾我岂不欲。王事不可缓，驱车冒炎酷。赤日暴形骸，毛发几焦秃。义命有固然，勤劳不为辱。
大暑道中
作者：彭汝砺
朝代：宋

高堂卧清风，顾我岂不欲。
王事不可缓，驱车冒炎酷。
赤日暴形骸，毛髮几焦秃。
义命有固然，勤劳不为辱。
大笑
作者：彭汝砺
朝代：宋
体裁：七言律诗

大笑花开倾屈卮，狂来不惜典春衣。飘浮世态知惟我，淡泊天真得者稀。云汉露寒沾玉液，江天风静拂金徽。樽罍易竭情无尽，海岳苍茫一梦飞。
天保弟被荐继得子因寄是诗
作者：彭汝砺
朝代：宋
体裁：五言律诗

雁足书何速，灯花喜更频。桂攀天上近，珠入掌中新。骥种仍多子，龙标又得人。贺觞俱见在，留待禁城春。